Charnas - Wikipedia, entziklopedia askea.\nFélines, Limony, Serrières, Vinzieux eta Maclas\n459 (%49.8) 472 (%51.2)\nCharnas Frantziako udalerri bat da Ardeche departamenduan dagoena, Auvernia-Rodano-Alpeak eskualdean. 2013an 888 biztanle zituen.\n2007an Charnas udalerrian erroldatutako biztanleak 683 ziren. Familiak 241 ziren, horien artean 42 pertsona bakarrekoak ziren (21 bakarrik bizi ziren gizonak eta 21 bakarrik bizi ziren emakumeak), 71 seme-alabarik gabeko familiak ziren, 120 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 272 etxebizitza zeuden, 252 familiaren etxebizitza nagusia ziren, 10 bigarren erresidentzia ziren eta 11 hutsik zeuden. 267 etxeak ziren eta 4 apartamentuak ziren. 252 etxebizitza nagusietatik 210 bere jabearen bizilekua ziren, 38 alokairuan okupaturik zeuden eta 3 doan lagata zeuden; 7 etxek bi gela zituzten, 28 etxek hiru zituzten, 92 etxek lau zituzten eta 124 etxek bost zituzten. 215 etxek euren parking plaza propioa zuten azpian. 89 etxetan ibilgailu bat zegoen eta 149 etxetan bat baino gehiago zituzten.\nCharnas udalerriko biztanleria-piramidea 2009an .\n2007an lan egiteko adina zuten pertsonak 437 ziren, horien artean 326 aktiboak ziren eta 111 inaktiboak ziren. 326 pertsona aktiboetatik 306 lanean zeuden (166 gizon eta 140 emakume) eta 20 langabezian zeuden (7 gizon eta 13 emakume). 111 pertsona inaktiboetatik 31 erretiraturik zeuden, 41 ikasten zeuden eta 39 "bestelako inaktibo" gisa sailkaturik zeuden.\n2009an Charnas udalerrian 272 unitate fiskal zeuden, 721 pertsonek osaturik. Pertsona bakoitzeko diru-sarrera fiskalaren mediana urteko 16.972 euro zen.\n2007an zeuden 22 komertzioetatik, 1 material elektrikoaren fabrikazioko enpresa zen, 2 bestelako produktu industrialen fabrikazioko enpresak ziren, 4 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 3 finantziazio enpresak ziren, 2 higiezinen enpresak ziren, 2 zerbitzu enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 6 zerbitzu publikoetatik, 1 igeltseroa zen, 1 zurgina, 1 argiketaria, 1 ile apaindegia, 1 jatetxe eta 1 higiezinen agentzia.\n2000. urtean Charnas udalerrian 31 nekazaritza-ustiategi zeuden, 221 hektarea erabiltzen.\nLimony (2,0 km)\nFélines (2,5 km)\nSablons (2,9 km)\nVinzieux (3,5 km)\nPeyraud (5,1 km)\nLupé (5,1 km)\nBrossainc (5,2 km)\nMalleval (5,5 km)\nMaclas (5,5 km)\nPeaugres (5,6 km)\nLe Péage-de-Roussillon (5,9 km)\nSalaise-sur-Sanne (6,0 km)


ikasbil.eus: Aldizkari Digitala: Giuseppe Verdi: Hernani opera egin zuenaren mendeurrena urrian\nVerdi Roncole herrian jaio zen, eta egun Roncole Verdi bezala ere ezagutzen da herria: Parma herrialdean dago. Musikagile erromantikotzat jotzen da Verdi. 30 opera inguru egin zituen, bestelako musika ere bai. Opera ezagunak: Nabucco, La Traviata, Rigoletto, Otello, Il Trovatore, Aida, edo Hernani (Victor Hugoren Hernani lanean oinarritua). Diputatua ere izan zen Verdi. Milanen hil zen, 1901eko urtarrilaren 27an.\nGiuseppe Fortunino Francesco Verdi jaio zenean, Parma dukerrian, dukerri hau Frantzia zen. Hala izan zen 1814ra arte. Gurasoak behartsuak ziren: ardo-saltzailea zuen aita, ama irule. Roncoleko apaizaren bidez Pietro Baistrocchi organo-jolea ezagutu zuen, eta honek Verdi txikiaren musika-zaletasuna preziatu zuen, eta bere dohainez jabetu. Bera izan zuen lehen musika-irakaslea. Espineta jotzen zuen orduan Verdik. Baina aitak bezero batengana bidali zuen semea, Bussetora, lanean hasteko, ez zion eta etorkizunik handirik ikusten musikari gisara. Bezeroa aberatsa zen, kultura handikoa eta abegikorra: Antonio Barezzi (goiko argazkian). Verdiren mezenas bihurtu zen, eta handik urte batzuetara, aitaginarreba. Barezzik mutila Ferdinando Provesi organo-jolearen eskuetan jarri zuen, ikasle. Provesi umearen heziketaz, ez soilik musikalaz, arduratu zen; ia seme bat bezala zen beretzat.\nVerdi 1832an Milango kontserbatorioan sartzen saiatu zen, baina ez zuen lortu. Maila gutxi nonbait. Baina kontserbatorioko musikagile eta irakasle bat, Vicenzo Lavigna, bihurtu zen bere irakasle onenetakoa, eta bizi osorako lagun. Bere bidez Milango goi mailako musika-giroan murgildu zen Verdi. Milanen zegoela, Rossiniren Cerentola obraren interpretazioan hartu zuen parte, eta noizbehinka Busseton musika-emanaldiak eskaintzen zituen, berak sortuak. Barezzik mezenas segitzen zuen izaten. Verdi hasia zen bere lehen opera idazten. Opera hau bukatzeko lasaitasun bila Bussetora itzuli zen. Bertan bost “gauza” lortu zituen: kontserbatorioan lana, ezkontzea, aita izatea, lehen opera amaitzea eta opera hau Milanen estreinatzeko promesa.\nOpera estreinatu baino lehen Virginia alaba hil zitzaion eta handik gutxira Icilio semea. Operak arrakasta izan zuen, ez apartekoa, baina tira! Tamalez, gutxira andrea hil zitzaion. Urtebeteko epean hiru heriotza. Abailduta, hurrengo enkargua onartzeko lagunek konbentzitu zuten Verdi. Eta erabateko porrota izan zen. Eta hainbat lagunek konbentzitu zuten Merelli enpresaria, Milango La Scala Antzokiko burua, honek Verdiri opera gehiago eskatzeko. Merellik Verdiri libreto bat eman zion, Nabuccodonosor, gero Nabucco bezala ezaguna. Sekulako arrakasta lortu zuen opera honek, baina musikagatik soilik ez, politikagatik ere bai. Izan ere, 1814-1859 urte-tartean Milango konderrian Austriak agindu zuen, eta Italiako batasuna nahi zutenek beren protesta-kantu egin zuten Verdiren opera. Lan honek Biblia du oinarri, eta esklaboek Va pensiero abesten dute.\nKanta Italiako nazionalisten metafora bihurtu zen. Eta herriak VERDI!!!! oihukatzen zuen Austriaren aurka; esaten zuten VERDI siglak zirela: Vittorio Emanuele Ré D’ Italia.\nOrdutik aurrera aparra bezala igoko da Verdiren ospea. Adibidez, handik gutxira Venezian izugarri txalotuko diote Hernani opera… Erroma, Paris, Londres… 35 urterekin ia mundu guztian da ezaguna Verdi, nahiz kritikari batzuek salatu Wagner-en ukitu handiegia zuela. Verdi asko bidaiatzen hasi zen, eta maiz zuen bidaide Giuseppina Strepponi sopranoa (ezkerreko irudian), (gerora bigarren emaztea). 1859an ezkondu ziren, eta handik bi urtera Verdi diputatu izendatu zuten. Baina lan gutxi egin zuen politikan. Senar-emazteek adopzioan hartu zuten Verdiren lehengusu txiki bat, Filomena: bere oinordekoa. Verdik bere testamentua egin zuen urtean Musikarientzako Atseden Etxea (Verdik eginarazia) inauguratu zuen. Etxeari, besteak beste, Verdiren operek mundu osoan lortutako egile-eskubideak ematen zizkion. Verdi 1901eko urtarrilaren 27an hil zen. Segizioa hilkutxarekin pasatzean herria Nabucco operako esklaboen kanta abesten hasi zen. Hona kanta bi aldiz kantatua, aurrena abesbatzak eta gero antzoki guztiak, eta italiarrak negarrez.\nHobeto ulertuko duzue Verdirekin gertatu zena bideo hau ikusita: gozatu.


Hondar ekaitzaren erdian, urte batzuk atzera ikusi ere ez zen egiten emakumezkoen txirrindularitza. Pedalei eragiten zietenik ere ez zen jakiten orduan. Baina, oso pixkanaka bada ere, benetako apustua egiten hasi da Txirrindularitzaren Nazioarteko Batasuna (UCI). Gizonezkoetan, 2011n egokitu zuten denboraldia World Tourrera —UCI ProTourrari lekukoa hartu zion—, eta emakumezkoetan bost urte geroago iritsi da egitura berria. Munduko Koparen oinordekoa izango da World Tourra, denboraldiko proba nagusiak bilduko dituen egutegia.\nLarunbat honetan hasiko da maila goreneko ikuskizuna, Strade Bianche klasikoarekin, eta irailaren 11n amaituko da, Madrilgo Challengearekin —gizonezkoen Espainiako Vueltaren azken egunean jokatuko da—. Eskaerak eskaera, World Tourretik kanpo gelditu dira Durango-Durango klasikoa (apirilak 12) eta Emakumeen Bira (apirilak 13-17). Egun bakarreko hamahiru lasterketa izango ditu World Tour denboraldiak, eta bost itzuli: Chongming Island (maiatzak 6-8), Kalifornia (maiatzak 19-22), Aviva Womens (ekainak 15-19), Italiako Giroa (uztailak 1-10) eta Poloniako Itzulia (uztailak 18-20).\nBasamortutik ateratzeko lan zail horretan, baldintza guztiek bat egingo dute denboraldi honetan, olinpiar urteak erabat baldintzatzen duelako txirrindularitzaren egutegia. Abuztuaren 5etik 21era jokatuko dira Rio de Janeiroko Olinpiar Jokoak, eta, herrialdeen izenean, puntu festa handia egongo da ekainera bitartean. Herrialdeka, txirrindulari kopuruak egongo dira jokoan, eta bakarka, selekzioen atea jotzeko erronka.\nLehen lasterketak jokatzen hasterako argi geratu da hori. Gertuenekoari helduta, bi proba nagusi jokatu zituzten asteburuan, Belgikan. Larunbatean Lizzie Armitstead egungo munduko txapelduna (Boels Dolmans) nagusitu zen Omloop Het Nieuwsblad klasikoan, eta igandean Marta Bastianelli (Ale Cipollini) Omloop van het Hageland klasikoan. Chantal Blaak (Boels Dolmans), Tiffany Cromwell (Canyon), Shelley Olds (Cylance), Lucinda Brand (Rabo Liv) eta Annemiek van Vleuten (Orica) ageri dira bi proba horietan lehen hamarren artean. Marianne Vosen (Rabo Liv) itzulerak ere sona emango dio tropelari. Lesioengatik lehiatu ezinik igaro zuen aurreko denboraldiaren zatirik handiena, baina, Rio de Janeirora begira, herbeheretarra bere onera etortzen hasita dago jada. Erritmoa hartzea bakarrik falta zaio orain.\nOihartzuna, telebista emankizunak, publizitatea... Onetik, euskarri asko dauzka onak World Tourrak, baina hogei talderik erraldoienak goratu eta gainerakoak itzalean uzteko arriskua ere badauka atzean. Egoera horretan daude Lointek eta Bizkaia-Durango, UCI mailako Euskal Herriko bi egiturak. Hogei onenetatik atzera bidali ditu sailkapenak, baina gonbidapen dezente jaso dituzte dagoeneko. Funtsean, egoera ez zaie askorik aldatuko, lehen ere gonbidapenak behar izaten zituztelako lasterketarik onenetara joateko. Gertutik zaindu beharko dute, hala ere, World Tourraren bilakaera.\nBeldurrak alboratuta, Dori Ruano Lointekeko zuzendaria (Salamanca, Espainia, 1969) «ilusioz gainezka» dago hasi berri den sasoiari neurria hartzeko. «Iaz urtarrilean iritsi nintzen taldera, eta dena lotuta zeukaten ordurako. Nik egindako multzoa da aurtengoa». Sheyla Gutierrezen falta da nabarmenena. «Baina beste Sheyla bat sortzea espero dut». Eider Merino da euskal herritar bakarra. «Eta Eider bera da, adibidez, izan dugun hutsuneak mesede egin diezaiokeen txirrindularietako bat. Oso ona da, baina sinetsi egin behar du».\nBizkaia-Durangok ere «aldaketa dezente» izan du, Agurtzane Elorriaga zuzendariaren hitzetan (Iurreta, Bizkaia, 1978). «Baina kontuan hartu behar da euskal txirrindulariei gorengo mailan lehiatzeko aukera ematea dela gure filosofia. Horren bueltan eraiki behar izaten dugu ahalik eta talderik lehiakorrena». Bost euskal txirrindulari daude taldean: Irati Idirin, Lierni Lekuona, Lourdes Oiarbide, Nahia Leonet eta Paula Lanz. Eta, Idirin eta Leonetez gain, zazpi fitxaketa egin dituzte: Heidi Dalton, Roos Hoogeboom, Kim Le Court, Lise Olivier, Andreina Rivera, Olga Xekel eta Gleydimar Tapiarenak.\nItaliako Giroari begira\nItaliako Giroan izango dira bi taldeak. Gonbidapena falta zitzaion Lointeki «denboraldiko lasterketarik garrantzitsuenera» joateko, eta, gonbidapena eskuetan zuela, aurrekontua betetzea Bizkaia-Durangori. «Bide onetik goaz, eta, ezusterik ezean, Giroan izango gara», zehaztu du Elorriagak. Horrez gain, Espainiako Kopa eta Euskaldun Torneoa begiz jota dauzkate bi taldeek, eta Durango-Durangon eta Emakumeen Biran «presentzia lortzen» saiatuko dira. Nazioarteko talde erraldoietatik urrun daudela barneratuta, bai, baina ausart jokatzeko batere beldurrik gabe.\nBERRIAn argitaratua (2016/02/29)


URRUNAGA ETA ALBINAKO URTEGIAK\nAlbina Zadorra sistemako urtegirik txikiena da. Gasteiztik 9 kilometrora dago, Albina ibaiaren gainean, Aramaioko haran idilikora daraman errepidearen ondoan eta basoz inguratuta. Inguru hori bisitatzeak merezi du. Urtegia gutxi gorabehera 4 kilometrotan zehar zabaltzen da eta forma luzanga eta estua dauka, ibaia mehartzen baita.\nUrrunagako urtegia, Legutio edo Santa Engrazia izenarekin ere ezagutzen dena, euskal arrantzale askoren erreferentzia da. Araba eta Bizkaia artean muga egiten duen eskualde altu batean kokatzen da, Gorbeiaren inguruko mendietan, eta bi probintziei edateko ura hornitzeko erabiltzen da.\nAlde batetik, urtegiaren ertzean Sorginmendi eta Zabalaingo jolas guneak prestatu dituzte, mahaiak, parrilak, iturriak, haurrentzako jolasak, etab. dituztenak. Bestetik, iparraldean, Estropada Eremua kokatzen da. Bertako sakontasuna dela eta, 12 metrora arteko belaontziak onartzen ditu eta eski akuatikoa praktikatzeko aukera ematen du.


Pello Reparaz – Hamaika Telebista – EH JAIAK\nPello Reparaz- Hamaika Telebista\nBideo elkarrizketa hau duela urtebete argitaratu zuten. Azken urte honetan, gauza asko aldatu dira Pelloren bizitzan: Vendettaren agurra, Zetak, Londres…\nPello Reparaz Arbizun jaiotako musikari, konpositore eta ekoizlea da.\n5 urte zituela musikan formatzen hasi eta 8 urterekin tronboijole gisa trebatzeari ekin zion. Taula gainera 13 urterekin igo zen lehen aldiz. Hainbat proiektutan parte hartu eta gero, 17 urte zituela Vendetta taldea sortu zuen beste lau kiderekin batera eta hamabi urte beranduago ZETAK proiektua aurkeztu zuen. Ordutik 600 kontzertu baino gehiago eskaini ditu estatu osoan, Suitza, Alemania, Txile, Argentina, Uruguai, Peru, Turkia eta Sahara bezalako herrialdetan. Gaur egun ZETAK proiektuaren 2020ko biran dihardu lanean buru-belarri Londreseko ikasketekin uztartzen duelarik.\nLehen abestiak 2007an idatzi zituen eta hauek estudio profesionaletan grabatzean, ekoizpen musikalean murgiltzen hasi zen. Estudioko 7 disko eta gero, ikus-entzunezko hainbat proiektu gauzatu ditu ere. 2016ko irailean ekoizpenaren munduan murgildu zen definitiboki, 10 abestiz osaturiko “Bother” diskoan konpontzaile eta ekoizle papera hartu zuelarik. Gerora ZETAK, Xabi Bandini, ETS, El Muerto Vivo eta Baloreak bezalako proiektuetako diskoak ekoiztu ditu. Une honetan, 2020an argitaratuko den beste talde baten diskoaren ekoizpenean dihardu lanean eta dokumental berri baten soinu banda konposatzen, grabatzen eta ekoizten ari da.\n2017an Londresera doa ‘Masters in Songwriting’ egiteko Erresuma Batuko profesionalik garrantzitsuenekin, ICMP-n (Institute of Contemporary Music and Performance). Egun Nafarroa eta Erresuma Batua artean bizi da zuzenekoak, abestigintza eta ekoizpenean murgildurik.


ZEHAR errefuxiatuekin kezkatuta dago errefuxiatuek enplegua lortzeko aurre egin beharreko prekarietate eta ahultasun egoeragatik - ZEHAR\nHome / CEAR-Euskadi / ZEHAR errefuxiatuekin kezkatuta dago errefuxiatuek enplegua lortzeko aurre egin beharreko prekarietate eta ahultasun egoeragatik\nCovid 19k eragindako osasun-krisiak askotariko gizarte- eta lan-ondorioak ditu gizarte osorako. Maiatzaren 1ean, Langileen Nazioarteko Egunean, ZEHAR errefuxiatuekink ikusgaitasuna eman nahi dio erakundeak artatzen duen kolektiboak enpleguaren arloan aurre egin beharreko egoera espezifikoari.Honako hau adierazi du Patricia Bárcena erakundeko zuzendariak: “Oro har gertatzen ari den errealitate horren aurrean, krisiaren aurretik lan-prekarietate eta -ahultasun egoeran zeuden pertsonak are eta okerrago daude krisiaren ondorioz. Hori gertatu zaie errefuxiatuei, asilo-eskatzaileei, migratzaileei eta aberrigabeei.”\nErakundeko Prestakuntza eta Enplegu taldeak honako egoera hauek ikusi ditu:\nAlarma-egoeran, asilo-eskatzaileek lan-baimenak berritzeko erabiltzen dituzten polizia-bulegoak itxita daude. Espainiako Gobernuak adierazi du baimen guztiek indarrean jarraitzen dutela alarma-egoeran baina enpresa batzuek uste dute arriskutsua dela lan-baimena berritu gabe duen norbait kontratatzea eta Gizarte Segurantzan alta ematea.\nOsasun-krisiaren ondorioz lan-sektore batzuek kalte handia jasan dute, esaterako, ostalaritzak, turismoak edo etxeko langileek. Sektore horietan, ABEEEak abian jartzea edo kontratuak ez berritzea izan da joera nagusia. Beste sektore batzuek baino atzerritar langile gehiago kontratatzen dituzte eta, oro har, prekarioagoak dira.\nEtxeko langileen egoera oso ahula da. Lan-sektore babesgabeenetako bat da, eta langile atzerritarren proportzio handiena du, asko egoera irregularrean daude, ezkutuko ekonomian lan egiten dute eta esplotazio-baldintzetan daude. Horrek, gainera, koronabirusaren aurrean esposizio handiagoa izatea eta prebentzio-neurri txikiagoak hartzea dakar.\nAtzerritar askok kaleko salmentan lan egin behar izaten dute, beste enplegu-aukerarik ez dutelako. Kalera atera ezinezko konfinamendu-egoera honetan, kolektibo hori euren diru-sarreren iturri bakarra gabe geratzen da eta, beraz, jada prekarioa zen egoera oso ahula bihurtzen da.\nOsasun-krisialdian, enplegu-aukerak areagotu egin dira garbiketaren, sektore soziosanitarioaren edo etxez etxeko banaketaren sektorean, eta sektore horiek funtsezkoak dira atzerritar askorentzat. Hala ere, zoritxarrez, esparru horien ahultasuna areagotu egiten da gaur egun, langileei eskaintzen dieten segurtasun-faltagatik. Horregatik, prebentzio-neurriak hartu behar dira, izan ere, lehen ere eskasak baziren, orain askoz eskasagoak dira.\nZEHAR errefuxiatuekink positibotzat jo ditu osasunaren edo nekazaritzaren sektoreetako lan-premiak asetzeko abian jartzen ari diren ekimenak. Hala ere, tamalgarria iruditzen zaio, alde batetik, osasun-ingurunearen kasuan, hasierako proposamenak izan duen ibilbide eskasa; izan ere, badakigu administrazioaren esku jarri diren eta ezinbesteko profila betetzen duten asilo-eskatzaile asko ez direla kontratatu orain arte. Bestetik, horrelako neurri puntualek migratzaileak tresna bihurtu eta gure premien zerbitzura jartzen dituzte, baldin eta eskubide gisa hartzen ez badira. Nazioarteko babesa eskatzen duten pertsonen eta migratzaileen giza eskubideak bermatuko dituzten eta irregulartasuna saihestuko duten lege- eta gobernu-erantzunak aldarrikatzen ditu ZEHAR errefuxiatuekink, Europako Kontseiluak gomendatzen duen bezala.\nZEHAR errefuxiatuekink artatzen dituen pertsona asko jasotzen ari ziren prestakuntzak ere eten egin dira, batez ere lanerako prestakuntzak, online aukerarik ez dutenez gelditu egin direlako. Horrela, ezerezean gelditu dira haien proiektu profesionalak.\nEten digital nabarmena dago. Gure kolektiboaren zati handi batek ez du administrazio publikoek eta ia edozein zerbitzuk eskaintzen dituzten bide telematikoak erabili ahal izateko gaitasunik. Osasun-alarma egoerak eten hori agerian uzten du, eta are gehiago isolatzen ditu pertsona horiek. Eta gaitasun horiek izan ditzaketenek, batzuetan, arrakala ekonomikoa ere izaten dute (wifi-a ordaindu ezin izatea edo komunikatu ahal izateko gailu mugikorrak, tabletak edo eramangarriak ez izatea); horregatik, arazo horiek arintzeko laguntza-neurriak hartzea eskatu dugu.\nEzohiko maiatzaren 1 honetan, ZEHAR errefuxiatuekink Euskal Autonomia Erkidegoko eta Estatuko erakundeei eskatzen die kontuan har dezatela zer-nolako egoera espezifikoa duten errefuxiatuek, asilo-eskatzaileek, migratzaileek eta aberrigabeek COVID 19ren ondoriozko gizarte- eta ekonomia-krisiari irtenbidea emateko ezartzen diren lan- eta gizarte-planetan.\nTags: babesa, covid, Lana, Maiatzak 1\nLaugarren urtez jarraian, ZEHAR errefuxiatuekink, beste gizarte-erakunde batzuekin batera, Bilboko Fair Saturday mugimenduan parte hartuko du. Besteak beste, hainbat kontzertu antolatu dira, bai eta plastikoa artistikoki birziklatzeko tailer bat ere. Ekitaldietan bildutako funtsak elkarterako izango dira, errefuxiatuak artatzeko […]\nBeste behin ere, erakundeak 2018an egindako lanaren balantzea egiten dugu. Memoria deskargatu dezakezu Hemen sakatuz.\nAsiloa ardatz duten hiru argitalpenen gomendioa Liburuaren Egunerako\nLiburuaren egunerako errefuxiatuen istorioak hizpide dituzten hiru argitalpen gomendatzen dizkizuegu: Sei metroko hesia saltatu nahi izan zuen emakumea. Idazlea: Amanda Andrades. Ilustratzailea: Amelia Celaya. Bost emakume, bost iblibide, zenbait ahalegin hegoaldeko muga gurutzatzeko. Liburu honetako bost kontakizunak errezistentziaz […]\nNola eragiten die egoera honek migratzaileen, asilo eskatzaileen eta aberrigabeen osasun mentalari?\nEspainiako estatuko giza eskubideen defendatzaileak babesteko programen komunikatua


Urkullu Lehendakariak hainbat neurri aurreratu ditu Ukrainaren inbasioaren ondorioei aurre egiteko\nOsoko Bilkura Monografiko bat egin da gaur Legebiltzarrean, Ukrainako inbasioaren ondorioen aurrean EAEko ekonomia eta pertsonak babesteko hartu beharreko premiazko neurriei inguruan. Osoko Bilkuran, arlo honetan Gobernuak egindako jarduerak azaldu dizkie legebiltzarkideei Iñigo Urkullu Lehendakariak, eta neurri batzuk aurreratu dizkie bertan\n08 Apirila | Eusko Jaurlaritza\nHala, Lehendakariak “Eusko Jaurlaritzaren neurriak Ukrainako krisiari aurre egiteko” aurkeztu ditu, hiru ataletan: martxoan abian jarritako “Berehalako neurriak”, hau da, inbasioa gertatu bezain laster eta Europar Batasunaren eta Espainiako Gobernuaren erabakien aurretik; egoeraren bilakaera, antzemandako beharrak eta jasotako proposamenak aztertu ondoren planteatutako “Neurri osagarriak”; eta Plan estrategikoen bidez onartutako “Neurri eraldatzaileak”.\nMartxoaren 15ean Energiaren Euskal Erakundearen bidez kudeatzen diren “Energia-eraginkortasuneko eta kostuak aurrezteko neurriak” aurkeztu ziren Gobernu Kontseiluan. Neurri horiek 150 milioi euroko zuzkidura dute diru-laguntzetan, eta zuzkidura handiagoarekin handitu ahal izango dira.\nMartxoaren 22an, Gobernu Kontseiluak “Krisiak gehien kaltetutako enpresak finantzatzeko neurriak” onartu zituen. Neurri horiek Finantzen Euskal Institutuaren eta ELKARGIren bidez kudeatzen dira. 10 milioi euroko kreditu-lerroa dute enpresa txiki eta ertainak finantzatzeko. Gatazkan dagoen eremuan jarduera edo merkataritza-harremanak dituzten enpresentzako laguntzak dira.\nOsagarri gisa, likideziarako laguntzak abiarazi dira krisiak eragindako enpresa guztientzat. Horrela, % 50eko finantzaketa-modalitate bat eskaintzen da finantza-erakundeekin.\nMartxoaren 28an, foru-aldundiek laguntza-neurri fiskalak aurkeztu zituzten, 165 milioi eurokoak.\nMartxoaren 29an, Finantzen Euskal Kontseiluak apirilaren 1ean onartutako “2024ko Euskadiko inbertsio estrategikoen plana” aurkeztu zen Gobernu Kontseiluan.\nEra berean, Eusko Jaurlaritzak Ukrainako krisiari erantzuteko neurri berriak onartuko ditu. Europar Batasunak eta Espainiako Gobernuak hartutako neurrien osagarri dira.\nEragile ekonomiko eta sozialek Elkarrizketa Sozialaren Mahaian, klusterrek eta zuzenean eragindako sektoreek egindako eskaerei erantzuten dieten neurriak dira. Talde parlamentarioek aste honetan bertan izandako elkarrizketa-txandan egindako iradokizunak ere jasotzen dira.\n“Neurri osagarri” horiek 200 milioi euro inguruko balioa dute. “Babesgabeenei laguntzeko Funtsa” eta “Ekonomiari laguntzeko Funtsa” eratuko dira, eta datorren astearteko Gobernu Kontseiluan onartuko dira.\n“Babesgabeenei laguntzeko Funtsa” 15 milioi euroko zuzkidura izango du.\nAlde batetik, pertsona ahulentzako gizarte-laguntzak:\nGizarte-larrialdietarako eta energia-pobrezia arintzeko laguntzak;\nEtxerik gabeko pertsonak gizarteratzeko laguntzak;\nFamiliaren laguntzarik gabeko gazteentzako baliabideak;\nAdineko pertsona ahulei laguntzeko tokiko sareak; eta\n«Azken sarea indartzen» sarea.\nBestalde, errefuxiatu ukrainarrak hartzeko gizarte-laguntzak:\nLehen harrerako programa;\n«Azken sarea indartzen Ukraina» sarea;\nLoturak. Migratzaileak hartzeko tokiko sareak;\nErrefuxiatuei laguntza psikologikoa emateko programa; eta\nAukerak suspertzen eta Ukrainako gazteen hezkuntza-errefortzua.\n“Ekonomiari laguntzeko Funtsa” 143 milioi euro izango ditu.\nEnpresei eta enpresa txiki eta ertainei zuzendutako laguntza-programak 63 milioi eurorekin handitzea planteatu da.\nLaguntza horiek jarduera-eremu hauen bidez bideratuko dira:\nBilakatu programa zabaltzea, enpresak eraldatzeko proiektuetarako;\nGas-industria intentsiboentzako laguntzak;\nParke teknologikoetan eta poligonoetan alokairuak atzeratzea;\nLege-aholkularitzarako laguntzak; eta\nGizarte-ekonomiari laguntzeko programak.\n“Lehen sektoreko enpresentzako laguntza osagarriak” 60 milioi eurotan handitzea planteatu da.\nHauetara bideratuko dira:\nNekazaritza- eta abeltzaintza-sektorerako zuzeneko laguntzen programa;\nArrantza-sektorerako zuzeneko laguntzen programa; eta\nLehen sektoreko enpresak hedatzeko inbertsioak bultzatzeko Handitu programa.\n“Merkataritza-sektorerako laguntza osagarriak” ere planteatu dira, 20 milioi euroko balioa dutenak, honako hauen bidez:\nKontsumoa sustatzeko programa; eta\nTxikizkako merkataritza-sektoreari laguntzeko programa.\nEsparru horretan bertan, “Likideziako neurri osagarri” berriak onartuko dira, eta abalen eta finantzaketa-lerroen bidez abian daudenei gehituko zaizkie, 40 milioi euroko zuzkidura gehigarriarekin.\nEraldaketa sozio-ekonomikoa bultzatzeko eta enplegu-aukerak sortzeko abian den “Euskadi martxan” Estrategia da gauzatzen ari diren neurri eraldatzaileak artikulatzen dituen ardatza.\nHistoriako aurrekonturik handienetan kokatzen dira, eta 10 eurotik 8 gizarte-politiketara bideratzen dira. Inbertsioa % 50 hazita eta I+G+Bren aldeko apustua eginda, % 10 inguruko hazkundearekin.\nMartxoan, 3.210 milioi euroko Berpiztu Programa onartu da 2022. urterako. Programa horren helburua da ekonomia eta enplegua suspertzea eta, horrela, gerraren ondorio negatiboak konpentsatzea.\n180 milioi euroko Lehentasunezko Jarduketa-eremuen Programarekin jarraituko da, eta horietatik 81 aurten bertan gauzatuko dira.\n530 milioi euroko Inbertsio Estrategikoen Programa onartu da Foru Aldundiekin, ekonomia, energia eta gizartea eraldatzeko proiektuak bizkortzeko. Ekimen honekin Euskadi Next programaren trakzio-inbertsioak aurreratu dira, Europako Funtsekin bizkortu ahal izango direnak.\nGainera, zenbait “Neurri eraldatzaile” espezifiko ebaluatzen ari dira jarduera-sektoreen, klusterren, enpresen eta gizarte-ekonomiaren eskaerei erantzunez. Honela:\nLehengaien erosketak kudeatzea nazioarteko merkatuan;\nEnergia zentralizatuta erosteko programa;\nEraldaketa ekonomikoko proiektu estrategikoak bultzatzea;\nElikatze-katearen prezioen behatokia;\nI+Gko proiektuak eta talentua erakartzea zentro teknologikoetan;\nGarraioaren sektoreko lan-mahaiaren jarraipena;\n2024a baino lehen izapidetzen hasten diren energia berriztagarrien proiektuak gauzatzea;\nSupply Chain Resilience plataforma, haustura-arriskuaren aurrean hornidura-kateak indartzeko;\nEnpresek ezinbesteko aldi baterako enplegu-erregulazioko espedienteei heltzeko dituzten baldintzen jarraipena egitea; eta


Eszeptizismoaren monopolioa (Unai Brea Argia-n) • ZUZEU\nEszeptizismoa antzinako Grezian sortutako korronte filosofikoa da, dogmatismoarekin kontrajarritakoa. Gerora izandako bilakabidean, bitxia eman badezake ere, sarritan dogmatismotik edan du gehiago jatorrizko eszeptizismotik baino. Bilakabide horren azpi-produktutzat har genezake ETB2ko Escépticos saioa.\n“Jendartean arrakasta gehien daukaten gezurkeria ez-zientifikoak desmuntatzeko xedea du programak”, iragartzen dute ETBren webgunean. Beste foro batzuetan, garbiago agertzen dituzte euren asmoak saioaren arduradunek, eta batik bat Luis Alfonso Gamez aurkezle eta zientzia-kazetariak: metodo zientifikoaren galbahetik pasatu ez den sineskeria oro jipoitzeko etorri da gure pantailetara Escépticos. Arazoa da maila berean jartzen dituztela mamuetan sinestea eta transgenikoen aurka egotea, esate baterako. Alegia, konbinatu egiten dituzte oso publiko zabal batek ondo irentsiko dituen kapituluak (ezkutuko zientzien aurkakoa, estralurtarren ontziak ikusi ei dituztenak egurtzen dituena…), eta zientziaren ikuspuntutik hain argi ez daudenak. Momentuz halako gai bi jorratu dituzte: transgenikoak eta uhin elektromagnetikoen kalteak.\nHau idatzi aurretik transgenikoak kaltegarriak direla dioten zientzialari zerrenda oparo bat irakurri dut. Haien iritzia “ez-zientifiko” bihurtu dute, eta transgenikoen aldekoena, dogma. Dogmatismo hori Escépticosen estiloan igartzen da, edukian ez ezik. Saioaren gidoiak ez du ematen han esandakoak zalantzan jartzeko betarik; are gehiago, tentazioa leukaketenen aurkako irainaren mugan ibiltzen da Gamez. Ikusleoi debekatu egin digute, nonbait, beraien asmoak gidatzen omen dituen eszeptizismo sanoa


Euskadiko estatus politikoa 2015 | EAJren eta Madrilen norgehiagoka\nEAJren estatus politikoa\nOrtuzar: 'Estatus berriari ezetz esanez gero, aurrean izango gaituzte'\nKongresuak eta Konstituzionalak ateak itxiz gero, erabakitzeko eskubidea babesteko EAJk "behar den tokian" borrokatuko duela esan du Ortuzarrek.\nUrkullu: 'Estatus berrirako ekimen bat aurkeztuko dugu 2013 hasieran'\nUrkulluk 'estatus berriaren' proposamena helaraziko dio Rajoyri\nEAJk 2015erako lortu nahi duen estatus politikoari buruz hitz egin du\nAndoni Ortuzar EAJren EBBko presidenteak nabarmendu du alderdiaren bidai orria 2015. urtean estatus politiko berri bat lortzea dela eta "Euskadin ere norgehiagoka" egon daitekeela ohartarazi du Madrilek aurretik elkarrizketarik gabe "ezetz" esanez gero.\nEuropa Press agentziak egindako elkarrizketa batean, Kongresuak eta Konstituzionalak ateak itxiz gero, EAJk "behar den tokian borrokatuko" duela esan du erabakitzeko eskubidea babesteko. Halaber, "EAEko eta Kataluniako alderdi nazionalen eta Estatukoen arteko" akordio bat aldarrikatu du "Estatuko eredu berri bat argiztatzeko".\n"EAJren proposamena politikoagoa da; eraikuntza nazionalaren beharra azpimarratzen dugu eta euskaldunek gure etorkizuna erabakitzeko ahalmena. Arlo ekonomikoa Kontzertu Ekonomikoari esker, nahiko babestuta daukagulako", esan du.\nEAJren asmoa, legegintzaldi honetan "ahalik eta autogobernu maila handiena lortzea da". "EAJk Euskadi Europako nazio izateko proiektua mahaigaineratuko du eta beste alderdiei euren proiektuak aurkezteko eskatuko diegu; ikusiko dugu denen artean akordiora iristeko gai garen", adierazi du.\nBestalde, EAJk Euskadirentzat nahi duen proiektua "Europa Iparraldera begiratzen duen nazioa" dela esan du. Bilduk, ordea, "Euskadi sozialista nahi du, Karibeko Euskadi, Chavez eta Castro eredutzat hartuz".\n"Pausoak emanez joango gara, inoren nahia behartu gabe, eta Estatutuak, legediak eta Legebiltzarrak ezarritako bideari jarraituz. Seriotasun osoz proposatuko dugu, erabateko inplikazioarekin", gaineratu du Ortuzarrek.


Dena momentuan egiten duen sukaldea - Diario de Noticias de Navarra\nDena momentuan egiten duen sukaldea\nHiru hamarkada lapiko artean. Etxeko euskal janaria eskaintzen du Aballarri Tabernak, dena momentuan egina eta herrian bertan erositako kalitatezko produktuekin\naitor azurki 10.02.2020 | 04:49\nBarran beti giro hurbila eta pintxo eta tortillak izaten dira. A. AZURKI\nBarran beti giro hurbila eta pintxo eta tortillak izaten dira.\nArraina, fruta, barazkiak etaharagia beti herriko dendetanerosi ohi du Amaia OlinagaAballarriko sukaldari eta jabeak.Produktu freskoa, beti Urnietan; etaSan Migel jaietan ere hala izango da.Izan ere, Olinagak oso argi baitueuskal lapikoek dutela arrakastaherrian: "Guk dena momentuan egiten dugu: tosta edo ogitarteko bateginez gero, ogia moztu, onddoakaparte egin, etxean egindako tomatea jarri? Dena unean bertan", azpimarratu digu sukaldariak.\nHala, festetan sarturik, janarieskaintza berezia egin dute, eta, otartekoei dagokienez, honako hauekeskaini: urdaiazpikoa, mixtoa, solomoa piperrarekin edo gaztarekin,patata-tortilla, eta, hirugiharra piperrarekin edo gaztarekin. Plater konbinatuak ere salgai izango dituzte,honako hauek, hain zuzen: arrautzak, udaiazpikoa eta patatak; xerra,arrautzak eta patatak; arrautzak,solomoa eta patatak; eta, azkenik, sekretua, patatak eta piperrak. "Jaietan, kalitatea mantendu eta denamomentuan egiten jarraitu nahidugunez, hau eskainiko dugu,zehazki, ogitarteko eta plater konbinatuei dagokienez", azaldu du.\nHonez gain, entsalada mistoa,etxeko urdaiazpiko kroketak etapatata braboak ere izango ditu bezeroak eskuragai. Goizetan, noski, betibezala, barra bete pintxo ere topatuko du jendeak. Izan ere, asko etaasko baitira Aballarriko tortillak dastatzera hurbiltzen diren bezeroak,ugaritasun handia dute-eta bertan:patata, urdaiazpikoa, piper-berdea,bakailaoa, antxoak, perretxikoaklangostinoekin, begetala, txorizoa?Pintxo hotzetan, berriz, errusiarentsaladilla, atunduna, iberokoakospetsuak dira oso. Baita antxoa etalegatza fresko arrautzaztatua ere.Eta, berritasun gisa, txorizo eta odolki egosia ere eskaintzen dute.\nHori guztia errazioetan dasta dezake edonork urte osoan, baina bestejaki batzuk ere badituzte leku askotan ez dituztenak. Esaterako, tripakiak, muskuiluak etxeko tomatearekin edo txekor muturrak arrautzaztatuta, piper berdearekin. Kartaz kanpo ere beti izan ohi dute olagarroa eta garaian garaiko arrainfreskoa: antxoak, legatza, bakailaoa,txitxarroa, apoa?\nOrain bi urte goitik behera eraberritu zuten lokala. Irekiera 2017komartxoaren 3an izan zuten. "Ia barraguztia berritu genuen, jangela erebai. Egurra lakatu, ataria berriztatu? Dena berrituta. Jendeak begiratu eta erabat desberdin dagoela dio.Pozik gaude emaitzarekin", adierazi du Olinagak umoretsu.Sukaldean bera egon ohi da lanean,eta, barra gobernatzen duena,berriz, Xebero Ibargoien dugu; senarra. Negozioaren fundatzailea,berriz, Ambrosio Olinaga da; aita.Izan ere, bere emazte Mari Canflanca tolosarrarekin batera zabaldubaitzuen Aballarri 1984. urtean, hainzuzen ere; bost urteren buruan alaba gehitu zitzaien. "Izena Urnietakomendiarengatik jarri genion", argitu dute.\nLanegunetan Eguneko Menu ederra eskaintzen dute, launa platerenartean lehenengo eta bigarren platera bana aukeratzeko. "Lekak, arroza kubatar erara, gula-entsalada,perretxiko, zainzuri eta kalabazinnahaskia, arrautzak xolomo etapatatekin, bakailao frijitua piper berdeekin eta eguneko arraina, horidugu, esaterako, egun batez aukeran". Postrea? Etxekoak, gehienak.\nOgitarteko txikiak, nagusi Lokal honen barrak zerbait bereziabadu, hori, zalantzarik gabe, bereogitarteko txikiak dira: iberikodunak, tortillak, muturrak? "Ogitarteko txikietan gauza asko egitendugu; denetatik. Hamaiketakoa jatera etortzen da jendea, eta, gusturajaten dute", azaldu du sukaldariak.Gosariak ere ederrak ematen dituzte. Halatan, asko dira telefonoz deitu eta eramateko eskatzen dutenak.Izan ere, ibilbide gastronomiko handiko taberna eta jatetxe mitikoa baitugu Aballarri Urnietan; eta hala segidezala!\nOstiralero, bipintxo"Beti patata-tortilla eskaintzen dugu,hori jendeak eskatzen baitu etengabe; eta, honez gainera, beste pintxobat, ostiralero aldatzen duguna:errusiar entsaladilla, hanka egosiapatatekin, txanpinoiak saltsan,itsaski-puddina? Harrera ona dutedenek", adierazi digu Amaia Olinaga sukaldariak. Zehazki, 19.00etatik21.00etara izaten da pintxopotea, eta,bezeroek edaria ordaintzen dute;pintxoa doakoa da. Baina gutxienezeuro bateko kontsumoa egin beharizaten dute. "Gustura gaude pintxopotearekin, leku eta adin guztietakojendea datorkigulako", diote.


Boilurraren arrastoen atzetik\n2019ko azaroaren 17a, igandea | Ordua Euskal Herrian 18:55:18\nLizarrako merindadea (Nafarroa)\nSekretu ugari ezkutatzen du Lizarrako merindadeak. Horietako bat boilurra da, gaztelaniaz trufa eta frantsesez truffe esaten zaion onddoa. Naturak ematen dituen fruituen artean misterio kutsu handiena duenetakoa da, zalantzarik gabe. Inguruotan, ordea, urtetako jardun isilaren ondoren, merindadeko boilur biltzaileak haren sekretu gehienak ezagutzen ari dira. Hala, 2007an ireki berri duten museoan bildu dute boilurarren inguruko jakintza guztia. Lehenago, nekez ahaztuko dugun txango ederra egitera gonbidatu nahi dugu irakurlea, non eta boilurraren eremuan bertan.\nBoilurra, Lizarra inguruetako labarrek gordetzen duten altxorraGorka Azkarate\nNafarroako hego mendebaldeko eskualdea da Lizarrako merindadea, Urbasa eta Andia mendilerroen muga naturaletik hasi eta Ebro ibaiak bustitzen dituen lur emankorretara doana. Ertz guztietatik dario historia eskualdeari, ez baitu alferrik zeharkatu mendeetan Done Jakue bideak. Artean ere oparoa da, ermita eta monasterio erromaniko andana horren adibide.\nLizarra da eskualdeko hiriburua, XII. mendeko hiri monumental paregabea, Erdi Aroko garai oparoen lekuko. Aipagarriak dira, 13.000 biztanleko herri honetan, Nafarroako erregeen jauregia –XII. mendekoa–, garai bereko San Pedro Ruakoaren eliza, eta beste hainbat eraikin.\nAndres Iñigo euskaltzainak 2004an kaleratutako txostenaren arabera, zalantzarik ez dago Lizarrako merindadeko eremurik handiena euskalduna izan zela garai batean, toponimia eta agiri zaharrei men eginez bederen. Eskualdeko hiriburuaren izena bera jatorrian euskalduna izateaz gain –Lizarra, beranduago sortu zen Estella izen erromantzeak poliki-poliki baztertu zuena–, asko dira merindadean euskal izen gardenak dituzten ibarrak (Berrotza, Gesalatz), herriak (Aramendia, Iturgoien, Oteitza) eta bestelako mendi, erreka, zelai, bide, soro eta abarrak. Agiriei dagokienez, aipagarria da, esaterako, 1561ean Lizarran inprimatu eta Nafarroan argitaratu zen euskarazko aurreneko liburua, Santxo Eltsoren dotrina. Hortik aurrera, ibarraren iragan euskaldunaren erakusgarri diren hamaika dokumenturekin egin lezake topo ikerlariak.\nHizkuntza bizia galdu bazen ere, lizarratarren euskal kontzientzia historikoa eta euskaltzaletasunaren hazia ez zen galdu nonbait, azkeneko hiru hamarkadetan, Lizarra Ikastola proiektua eta beste hainbat ekimen abian jarri zirenetik, egiaztatu ahal izan den bezala. Kontzientzia biziberritu horren ondorioz, gaur egun euskara karrikako hizkuntza ere bada, neurri batean, Lizarran.\nAllin eta Metauten ibarrak\nLizarra iparraldean dago Allin udalerria, Urederra errekak bustitzen duen ibar malkartsuan, mendebaldean gure txangoaren jomuga den Lokiz mendilerroa, eta ekialdean San Fausto eta Etxabarriko haitzak dituela. Hamar herrixkek osatzen dute udalerria, zortziehun biztanle pasarekin. Metauten ibarrak, berriz, sei herrixka eta hirurehun biztanle inguru ditu. Ibarrok eskaintzen duten erakargarritasunik handiena herrixka txikien lasaitasuna eta eremu natural zoragarria uztartzean sortzen den atsedenerako ingurune paregabea da, zerbitzu guztiak eskaintzen dituen Lizarratik minutu gutxira, beti ere.\nLokiz mendizerran zeharreko itzuliak Muneta, Aramendia eta Ganuza herri-guneak bisitatzen ditu. Horietako edozeinetan eman dakioke, beraz, txangoari hasiera. Muneta aukeratuz gero, ordekan egingo ditugu lehenengo lauzpabost kilometroak, zangoak berotzeko modu egokienean. Hartara, Lokizeko mendizerratik jaitsiera azkarra egin eta abiapuntura itzuliko gara zuzenean, amaieran herririk herriko zeharkaldi nekosoagoa egin beharrik gabe.\nMuneta atzean utzi eta hortik gertu dagoen Aramendia herrira helduko gara luze gabe. Lokiz mendizerraren ertzari paralelo zaion bide zabalari jarraiki, haranaren bestaldean dagoen Ganuza herrirantz joko dugu. Ganuzatik abiatzen da Lokiz mendizerrako eremu garaiera heltzeko bidexka bakanetako bat, Santiago baselizara doana hain justu. Izerdi pixka bat isuri eta maldaren azken zati bihurria zenbait harlosa eder gaindituz osatu ondoren, Ganuzako harratera helduko gara eta Lokizeko Santiago baseliza –XIII. mendekoa, inguruko nekazarien bileren topaleku izan dena– hautemango dugu bertatik oso gertu.\nMendizerrako ertza hainbat kilometrotan hedatzen den zorabiatzeko labarrak osatzen du, baina bestaldean paisaia oso bestelakoa da: mediterranear landaredi itxiak estaltzen duen lautada amaigabea. Kosme deuna eta Damian deunaren baselizatik gertu dagoen Lokiz gailurra da mendizerrako zati horretako puntu garaiena (1.115 m), eta bertara abiatuko gara, ostera haranera jaitsi aurretik. Lokizeko Santiago ermitatik gertu mendizerraren ertzera inguratzerik ez dagoenez –landaredia oso itxia baita–, sapalda zeharkatzen duen bide zabaletik egingo ditugu ondorengo kilometroak, harik eta, Sartzaleta gailurretik hurbil, landaredia apur bat urritu eta, orduan bai, amildegiaren ertzean bertan ibiltzeko aukera izan arte.\nSartzaleta gailurrera heldu eta behakoa hankapean dugun Lizarrako merindadera zuzenduz gero, ikuspegi paregabearekin egingo dugu topo: Monjardin, Jurramendi sonatua, Urbasa… Hegoaldean, berriz, Kodes eta Kantabria mendizerrak. Xenda bihurriaren arrastoa jarraituz, Aramendia lepoa pasa eta Pirinioetako Posets mendian zendu zen Lizarrako mendizale baten oroimenezko postontzia aurkituko dugu Ibirin gailurrean (1.100 m). Landaredia oso itxia da inguru horretan, eta arretaz jarraitu xendari. Txangoa amaitzeko, pagadi eder batean dagoen Lokiz gailurrera (1.115 m) iristea besterik ez da falta, metro gutxiko igoera laburrean. Ondoren, Galdeano eta Muneta aldera jaisten den xendari jarraituko diogu, jaitsiera azkarrean abiapuntura helduz.\nBoilurra lur azpian bizi den onddoa da. Haren ezaugarri nagusia inguruan duen zuhaitz baten sustraiei elkarturik bizirautea da. Zuhaitzak berak ere jasotzen du elkarkidetza horren onurarik. Onddoak zuhaitzarengandik lortuko ditu beharrezko dituen karbohidratoak, eta zuhaitzak, berriz, bere sustrai amarauna hedatuko du boilurraren bitartez, sustantzia elikagarri gehiago xurgatuz.\nBoilurra, nolabaiteko borobiltasuna duen fruitua izanagatik, ez da, gehienetan, forma oso erregularrekoa, eta pikorrak izan ohi ditu bere azalean. Intxaur baten neurria izan ohi dute txikienek, eta pilota batena, handienek. Pisua, berriz, 10 eta 60 gramo artekoa.\nLizarrako merindadeak, Nafarroako beste zenbait eremuk bezala, ezaugarri egokiak ditu boilurraren kokaleku izateko. Alegia, mediterranear klima epela baina hezea. Harizti eta artadietan aurki daiteke on-ddoa usu –baita hurritzak edo zumelak dauden basoetan ere–, 600 eta 900 metro bitarteko toki eguzkitsuetan. Izan ere, ezinbestekoa da eguzkiak boilurrari zuzenean eragitea. Zuhaitz mota horien inguruan, gainera, ez da bestelako landaredirik sortzen, eta hori mesedegarria du bere garapenerako. Zuhaitzarekiko kontaktua nahikoa baitu, finean.\nBere muinean esporak sortu ahala, boilurra lurrin bizia hedatzen hasten da. Horrela, lurpeko onddo berezi horrek animalia askoren arreta bereganatuko du. Kontuan izan behar da gizakia ez dela lurrin hori hautemateko gai berau lurpean dagoenean, baina bai animalia ugari: zerriak, basurdeak, zakurrak, azeriak... Horietan, zakurra omen da gure lagunik onena, eta hala da behintzat diamante beltza biltzeko garaian. Zakurra eta gizakia, ohiko bikotea Lizarrako merindadeko basoetan.


CANNES´70: Gizarteari garrasi egiten dioten sarituetako bi film - Galde\nEgilea: Kristina Zorita Arratibel\n(Galde 18, udaberria/2017). Kristina Zorita. Zinema entretenimendua da. Baina aldi berean, erramienta politikoa izan daiteke. Propaganda bidea edota kontzientziak suspertzeko, gizartea eraldatzen saiatzeko medioa. Canneseko Zinemaldian ikusitako bi film sozietate konkretu biren erretratu gordinak dira. Bata komikoagoa baina bietan zuzendarien gizartea gogor kritikatzen dira. “The Square” filman Ruben Östlundek Suediako ustezko tolerantzia barregarri uzten du. Desegiten ari den errusiar gizartea marraztu du Andrey Zvyagintsevek “Nelyubov“ (Maitasunik ez) pelikulan. Biak saritu zituzten Frantziako Kosta Urdineko zinemaldian.\n¨Play” eta “The Turist” (Fuerza Mayor) aurreko luzeetan argi utzi duenez, Ruben Östlund zuzendari suediarrak gizakiak gizartean nola jokatzen duen aztertzea maite du. Hori kontatu zuen Tabakalerak gonbidatuta bere lana esplikatu zuenean 2015ean Donostian. Orduan “The Square” luzearen mamia kontatu zidan. Suediako gizartearen tolerantzia ezbaian jarri nahi zuen. Horretarako karratua zen arte lana sortu zutela esan zidan. Karratua santutegi bat izango zen, tolerantzia eta elkartasunaren santutegia. Proiektu horren estrenalida Cannesen izan da. 2014ean “Fuerza Mayor”rekin “Un Certain Regard” saila irabazi ondoren, aurten lehen mailara igo da, Hautapen Ofizialeko Lehiaketan aritu da.\nFilma Christian aurkeztuz hasten da. Dibortziatutako aita eta arte garaikideko museo bateko kontserbatzailea dugu (Claes Bang danimarkarra). Ingurugiroarekin kezkatua, gizarte erakunde hainbatetan kolaboratzailea da. Tolerantetzat joko genukeen gizona. “The Square” erakusketa prestatzen ari da. Bertan bisitariei gonbitea egiten zaie: urkoarekiko betekizunak gogoratzeko. “The Square” karratuan sartuko denak urkoa lagundu beharko du. Baina Cristiani telefonoa eta dirua lapurtzen diotenean bere erreakzioa elkartasunetik urrun dago.\nChristianen istorioak filmaren hezurdura da. Bere inguruan gertaturiko hainbat pasartek gizarte tolerante hori barregarri uzten du. Gehiago espero nuen egia esan. Film irregularra dela deritzot, sketchez sortua. Batzuk oso onak, gizartean erretratu krudela, erreflexiora behartzen zaituen horietakoak. “Mad Men” telesaileko Elisabeth Moss estatubatuarra eta Dominic West britaniarra antzeztaldean daude. Arrazoi komertzialak tarteko esango nuke. Bi ordu eta hogei minutuko metrajearekin, luzeegia iruditu zitzaidan. Epaimahaiak baina bestelako iritzia izan zuen eta Urrezko Palma eman bait zion.\nEpaimahaiaren saria berriz Andrey Zvyagintsevi eman zioten. Nire uste apalean gehiago merezi zuen Errusiaren egungo erretratu latz honek. Duela sei urte, “Elena” zoragarriarekin “Un Certain Régard” saileko Epaimahaiaren saria jaso zuen zuzendari errusiarrak. Duela hiru edizio, Gidoi Onenaren saria jaso zuen Hautapen Nagusian, “Leviathan”ekin. Horietan bezala honetan Putinen Errusiaren erretratu lazgarria irudikatu digu. Errusiaren erretratu burutsua eta indartsua berriz.\nZvyagintseveren ohiko aktorea, Aleksey Rozin, Boris da. Bera eta Zhenya emaztea (Maryana Spivak) dibortziatzeko bidean daude. Elkarrekin duten apartamendua saldu nahi dute berehala, dituzten egungo erlazioekin jarraitzeko. Gizonak haurdun utzi duen neskarekin bizitzera joan nahi du. Emakumeak dirua duen gizon batekin. Ez dira ohartzen Alyosha, hamabi urtetako semearen beharrez. Ahaztuta dute desagertzen den arte. Puskatutako familia desagertze horrek gehiago puskatuko du.\n“Leviathan”en bezala elurtutako paisaiak, pertsonai barregarri batzuk eta elizaren boterea ditugu hemen ere. Horretan ustelkeri politikoa bazen gaia, hemen familiaren ustelkeria azpimarratzen du. Honako hau sotilagoa da eta aurreko filma baina borobilagoa esango nuke.\n“The Square” filmak Urrezko Palma lortu duenez litekeena da Donostiako Zinemaldian, “Perlak” sailean ematea. “Nelyubov” ere programatzea espero da. Edozein kasutan, Espainiako zine aretotan emango dira, espainiar banatzaileek erosi baitituzte.


Ezarritako erronkak beteta\n| Bizigiro | Berria\nKilometroak jaiaren eredu zaharreko azken aldia izan da igandekoa, eta Salbatore Mitxelena ikastolak balorazio ona egin du. Amasa-Villabonan egingo dute datorren urteko festa. Jai txikiagoa eta parte hartzaileagoa izango da, aldarrikapen kutsua berreskuratzeko asmoz.\nIbilbidea. Zazpi kilometro pasako zirkuitua prestatu zuten antolatzaileek. GORKA RUBIO / @FOKU Tamaina handiagoan ikusi\nZiklo bati amaiera eman zioten igandean egindako Zarauzko (Gipuzkoa) Kilometroek, eta beste aldi bati bidea ireki. Salbatore Mitxelena ikastolak antolatu ditu aurtengo Kilometroak, eta Belen Murua bertako zuzendariak bazuen desio bat: «Jendeak aurpegian irribarre bat marraztuta» gogoratzea eredu honetako azken jaia. Festa biribiltzea zen asmoa, itxiera aproposa ematea, eta lortu dutela uste du: «Oso gustura gaude. Ondo irten da guztia. Ziklo bati amaiera eman behar genion, eta erronka handi bat zen guretzat. Jendeak gogoan edukitzeko moduko Kilometroak antolatu nahi genituen, eta asmatu dugula uste dut». Euskara, lurraldetasuna, herria, hezkuntza eta ikastola izan zituen ardatz festak, eta aurreikuspenak «bete» zirela dio Muruak. «Sentipen gozoa dugu». Horrela, zuzendariak azpimarratu du ez zela egon gorabehera nabarmenik.\nBi zati izan zituen igandeak. Eguraldia lagun izan zuten goiz partean; ez, ordea, arratsaldean. Hala ere, jende asko bildu zela azaldu du Muruak, eta arratsaldean jende kopurua mantendu zela adierazi du: «Plastikozko ziraz eta aterkiez baliatuta, jendea bertan gelditu zen. Giro alaia zegoen kaleetan. Goizetik jende asko mugitu zen. Arratsaldean, agian, ez zen horrenbeste etorri, baina, orokorrean, egun guztian, bukaera arte, jende asko ibili zen». Euria ez zen aitzakia izan festa zapuzteko, eta, saltsa ikastaroa salbu, egitarau mardulean bildutako ekitaldi guztiak egin ziren: «Saltsa ikastaroa soilik geratu zen bertan behera. Euria ari zuen, eta, ikastaroa izanik, ezin izan zen egin. Jendeak ez zuen parte hartu. Bestela, ez zen inongo arazorik izan».\nHiru gune nagusitan banatu zuten ibilbidea: Ni, Hi eta Hura. Hi gunea ikastolan zegoen kokatuta; Hura, Mollarrin, eta Ni, Malekoian. GORKA RUBIO / FOKU\nOraindik ez dute egin azken baloraziorik arlo ekonomikoari dagokionez, baina baikorra da zuzendaria: «Gure artean jarritako helburuak bete ditugula uste dut». Etekin ekonomikoak ateratzeko ekintzetan jende ugari bildu zen, eta espero bezala funtzionatu zuten. Tonbola izan zen arrakasta gehien izan zuen ekitaldietako bat, eta txosnetan ere mugimendu handia egon zen. Horrela, lortutako dirua ikastolako langileen formaziorako eta eraikina berreraikitzeko bideratuko da: «Gure marko pedagogikoa berritzen ari gara, eta irabaziak horretara bideratuko dira: langileen formakuntzara eta espazioen eraberritzera».\nAuzolanean eta elkarlanean antolatu zituen Kilometroak Salbatore Mitxelena ikastolak, eta hamasei batzordetan banatu ziren antolatzaileak: Txosnak, Osasuna, Prebentzioa, Ikuskizunak, Segurtasuna, Giza Baliabideak, Ekonomia, Erronka, Komunikazioa, Jasangarritasuna, Feminismoa, Protokoloa, Muntaketa, Zirkuitua, Arropa eta Inklusioa. Hala, eskerrak eman nahi izan dizkie Muruak parte hartzaile guztiei: «Talde guztiek izugarrizko lana egin dute urte osoan. Haiek gabe ez zen hau dena posible izango. 1.400 boluntario ibili ziren buru-belarri lanean. Batzuk, urte osoan zehar, eta beste batzuk, egunean bertan. Komunitatearen erantzuna izugarria izan da. Horrelako festa bat antolatzeak azpiegitura sendo bat eskatzen du, eta jende asko agertu da laguntzeko prest».\nAdin guztietako jendea animatu zen ibilbide osoa egitera. GORKA RUBIO / FOKU\nEgitarau zabala eta askotarikoa osatu zuten antolatzaileek. Goizetik, swing estiloko musikak blaitu zituen Zarauzko kaleak, eta dantzan jarri zituen hainbaten gorputzak. Estilo ezberdinetako musika taldeez gozatzeko aukera izan zuten bertaratutakoek. Alta, musikaz gaindiko diziplinen presentzia bermatzeari ere garrantzia eman zioten festa prestatzeko orduan: antzerkiak, tailerrak eta ikastaroak egin zituzten, besteak beste.\nHorrez gain, azken urteetan, Gipuzkoako hainbat ikastetxetako gazteak bildu izan ditu Erronkak, eta igandean ere ez zuen kale egin. Aurten, ordea, lehiatik aldendutako Erronka osatu zuten: «Eredua apur bat aldatu nahi genuen, eta ez izatea guztia lehia. Ekintza eta jarduera ezberdinak prestatu genituen: sukaldaritzarekin eta orientazioarekin lotutakoak, esaterako». Guztira, 21 taldek hartu zuten parte, eta Oiartzungo Haurtzaro ikastola izan zen irabazlea.\nHainbat ekintza egin ziren egunean zehar, eta, gosea uxatzeko asmoz, jende ugari bildu zen janari postuetan. GORKA RUBIO / FOKU\nBestalde, Muruak azpimarratu du jende ugari animatu zela ibilbide osoa egitera: «Eredu honetako azken zirkuitua zen, eta jende askok aprobetxatu zuen ibilbide guztia egiteko. Azken urteetan, jendeak galdua zuen ibilbide osoa egiteko ohitura. Ez genuen uste Mollarriko gunera hainbeste jende igoko zenik. Lagun ugari bildu ziren bertan ere; harrituta geratu ginen. Oso ondo erantzun zuen jendeak».\nEredu horri jarraikiz egingo den azken jaia izan zen, eta, datorren urtetik aurrera, festa berrasmatu egingo da. Gipuzkoako ikastolen aldeko festak aldarrikapen kutsua berreskuratzea da asmoa, eta jai txikiagoa eta parte hartzaileagoa egingo dute. Igandean jaso zuen lekukoa Amasa-Villabonako Zubimusu ikastolak, eta 2020ko urriaren 4an egingo dute jai berria.


Biozientziak eta Jasangarritasuna – Tknika\nHome / Arloak / Biozientziak eta Jasangarritasuna\nEuskadik giza hazkunde jasangarriaren alde egin nahi du. Hazkunde horretan, gizartea, ingurumena, kultura eta ekonomia ez daude bereizita, elkarrekin konektatuta baizik. Ingurumen-alderdien, gizarte-alderdien eta alderdi ekonomikoen artean bizi-kalitate hobea lortzeko oreka bilatuko duen etorkizun batean pentsatzeko paradigma da jasangarritasuna.\nLanbide Heziketak funtsezko zeregina betetzen du giza garapen jasangarri horretan, eta, dauden baliabideen erabilera eraginkorrean oinarritutako produkzio-eredu baten esparruan, era zabal eta integratuan egikarituko da, geure eta etorkizuneko belaunaldien onurarako eraiki behar dugun ekonomia jasangarriaren euskarri gisa.\nTknikan, Giza Garapen Jasangarriaren alde argi eta garbi egingo duten lan-eremuak sortzeko lanean ari gara, eta Lanbide Heziketaren arloetatik abiatuta, mundu osoan 2015. urtetik hasita 2030erako ezarri diren garapen jasangarriaren 17 helburuak lortzeko ahaleginak egiten ari gara.\n1. Pobreziaren amaiera\n2. Goserik ez\n5. Genero berdintasuna\n6. Ur garbia eta saneamendua\n7. Arrazoizko energia eta ez-kutsagarria\n9. Industria, berrikuntza eta azpiegiturak\n10. Desberdintasunen murriztea\n11. Hiri eta komunitateak iraunkorrak\n12. Ekoizpen eta kontsumo arduratsua\n13. Klimagatiko akzioa\n14. Urpeko bizitza\n15. Lurreko ekosistemen bizitza\n16. Bakea, justizia eta erakunde sendoak\n17. Helburuak lortzeko aliantzak\nHorrela lan egiten dugu alor honetatik, lan sare kolaboratiboen bidez, Euskadiko LHko Ikerketa eta Aplikatutako Berrikuntza Sistema bat garatzeko.\nLanbide heziketak zentzua du Eusko Jaurlaritzaren politikekin eta espezializazio adimendunaren barruan ezartzen diren lehentasunekin lerrokatzen delako. Horretarako, Tknikak, politika horiek zaintzeaz eta ezagutzeaz gain, aplikatu egiten ditu landu behar diren proiektuak lehenestean.\nEuskadiko lanbide heziketa funtsezko eta aitortutako eragilea da zenbait esparrutan (enpresak, Jaurlaritza, estamentu europarrak…) eta, Tknikak ordezkatuta, Euskadiko lanbide heziketak berrikuntza-politikak konfiguratzeko eta hedatzeko ekimenetan hartzen du parte.\n2 - SARE-NODOAK\nEzaupideak Euskal Autonomia Erkidegoko enpresa-ehunaren egungo eta etorkizuneko beharretara egokitzea da Lanbide Heziketak aurre egin behar dien funtsezko erronketako bat. Horiek Lanbide Heziketan txertatzeko ahalmenaren eta, batez ere, abiaduraren esku egongo da, neurri handi batean, gizarteari eskaintzen diogun zerbitzuaren erabilgarritasuna eta kalitatea.\nLanbide Heziketa egokitzeko lan horrek arina eta malgua izan behar du. Asmo horrekin sortu dira ZAINTZA NODOAK. Ikastetxe espezializatuen sareak, gai baten inguruan bilduak, Euskal Lanbide Heziketako Berrikuntza Sistema bideratzeko helburuarekin honako hauen bidez:\nBerrikuntza-estrategiak aztertzea eta Lanbide Heziketako Ikastetxeen Sarera hedatzea.\nZaintza teknologikoa. Hainbat eragilerekin kontrastatzea: Zientzia, Teknologia eta Berrikuntzaren Euskal Sarearekin, trakzio-enpresekin, nazioarteko eragileekin…\nOndorioak ateratzea eta ekimenei lehentasuna ematea.\nProiektuak sustatzea, horrela ezarriko baititugu enpresen beharrei aurrea hartzeko aukera emango diguten Lanbide Heziketa Berrikuntza Sistemaren jarduteko ildoak.\nGaur egun martxan dauden ZAINTZA NODOAK hurrengoak dira:\nFabrika digital eta konektatua.\nTknikatik ikastetxeetan garatu behar diren proiektuak hautatzen parte hartzen dugu, eta horien jarraipenaz arduratzen gara, eta horietan guztietan transferentzia-helburuak bermatzeaz. Ikastetxeetatik, urtero garatu behar diren proiektuak proposatzeaz gain, horiek gauzatzeaz eta hedatzeaz arduratzen dira.\nHauek dira gaur egun ikastetxeetatik garatzen diren proiektuak:\nEusko Jaurlaritzaren politiken lehentasun diren sortzen ari diren arloetan ezagutza eta trebakuntza sortzeko proiektuak garatzen ditugu.\nHorrela, gure lanbide heziketako ikastetxeek enpresekin lankidetzan aritu ahal izateko behar duten ezagutza errazten dugu, euskal ekoizpen-sarearen egungo eta etorkizuneko beharrei erantzuna emanez.\n5 - INGURUNE ESTRATEGIKOAK: TKGUNE\nLanbide Heziketako irakasle eta ikasleen ezagutza eguneratzeko, lankidetza proiektuak garatzen ditugu inguruko ETEekin, berauen berrikuntza bultzatzeko ikastetxe sarearen ezagutzak, baliabideak eta instalazioak eskainiz.\nLan ildo hauekin:\n1 - Nekazaritza Elikadura Iraunkorra eta Itsas Ingurune Naturala\nFISIKO ETA KIROL JARDUERAK\nELIKADURA BERRIKUNTZAKO LABORATEGIA\nDRONEN APLIKAZIOA NEKASARITZAN\nLanbide Heziketan aplikatutako bioekonomia-sarea\n2 - Eraikuntza Adimenduna eta Eraikuntza Iraunkorra\nZURA ETA ALTZARIGINTZA\nSMART GREEN BUILDINGS PLATAFORMA-IRAUNKOR TASUN ADIMENDUNA\n3 - Osasuna eta Ingurumen Iraunkortasuna Biozientziak\nKULTURA ZERBITZUAK ETA KOMUNITATEARENTZAKO ZERBITZUAK\nEHUNGINTZA ETA JANTZIGINTZA\n4 - Lanbide Heziketan aplikatutako Bioekonomia Sarea\nLanbide Heziketan aplikatutako Bioekonomia Sarea; prestakuntzako, berrikuntza aplikatuko eta ikerketako jardueren barruan produktu eta zerbitzuen lorpena sustatuko du, balio ekonomikoa sortuko du eta, oinarrizko elementu gisa, jatorri biologikoko baliabideak erabiliko ditu era eraginkor eta jasangarrian.\n5 - Smart-Green Buildings-Adimendun Jasangarritasunaren aldeko Plataforma\nLanbide Heziketan aplikatutako Smart-Green Buildings-Adimendun Jasangarritasunaren aldeko Plataforma. Familia-arlo guztien artean (Eraikuntza, Zurgintza eta Altzarigintza, Energia eta Ingurumen Osasuna, Gizarte eta kultura zerbitzuak eraikin adimendun eta jasangarriei dagokienez) erlazionatzeko eta jakintza eta esperientziak elkartrukatzeko diziplina anitzeko foroa.\n6 - Bio Nodoa\n7 - LHko IKASTETXEEN BERRIKUNTZA-PROIEKTUAK\nETXEBIZITZA EGOKITU ADIMENDUNA\nEtxebizitza batean behar bereziak dituzten erabiltzaileei egokitu dakiekeen teknologia ikertzeko, berritzeko eta prestatzeko lankidetza-espazioa\nElikadura Berrikuntzarako Laborategia\nAurreko kurtsoan BIOTk laborategiak jarri ziren martxan. Horietan honako diziplina hauek garatzen dira: nekazaritzako elikagaien, industriaren eta sanitarioaren Bioteknologia; Biologia Molekularra eta Biologia Zelularra.\nNanozelulosa aplikazio anitzeko material berritzailea da Bioekonomiaren garapenean\nEraikuntza Jasangarri eta Adimentsuan ikertzeko, berritzeko eta prestatzeko lankidetza espazioa\nZura eta lankidetza\nProiektu honen egitasmoak zurezko sektoreak dituen gaitasunak indartu eta bere balio kate osoa sendotzea du helburu, mugaz haraindiko lankidetza eta eragile guztien trebakuntza bidez\nElikadura industriako azpiproduktuen erabilera arrain pentsuak sortzeko\nBioekonomiaren garapenerako baso produktuen ikerkuntza eta berrikuntza


Irekia Eusko Jaurlaritza - Gobierno Vasco :: Gobernu eta Ezagutza Irekiari buruzko Helsinkiko OKFestival: proposamenak jasotzeko bigarren deialdia\nGobernu eta Ezagutza Irekiari buruzko…\nAurten, Open Goverment-en Data Camp eta Open Knowledge Conference ekimenak bateratu egingo dira, astebetez, Europako iparraldean, gisa horretako lehenengo ekitaldi globalean: Open Knowledge Festival, irailaren 17tik 22ra, Helsinki, Finlandia.\nOKFestival ekimenaren antolatzaileek proposamen originalak jasotzeko bigarren deialdia egin berri dute, planeta osoko aditu eta ekintzaileak bilduko dituen ekitaldi horretan sartzeko –azken eguna ekainaren 1a da-. Edizio honen goiburua da Open Knowledge in Action [Ezagutza irekia jardunean], eta beraren asmoa da aztertzea ezagutza irekitzen jarraitzeak izan ditzakeen onura guztiak, konpartitzearen kultura honen onurak jaso ditzaketen erakundeen ekosistema, eta gardentasunak gure gizarteetan izan dezakeen inpaktua”, azpimarratzen dute antolatzaileek.\n“Zer lanbide, ideia eta ekimen berri sor daitezke gure gobernu, merkatu, sare eta auzoetatik, aldaketa horiei esker?”, gaineratzen dute. Ildo horretatik, proposamen eta formatu berritzaileak planteatzeko eskatzen diete interesatu guztiei, programazioan sartzeari begira –nahi dute ekitaldiaren bi heren parte-hartzaileen proposamenentzat izatea-. Irekiak parte hartuko du ekitaldian.\n“Gure lehenengo deialdiari emandako erantzuna izugarria izan da, oso positiboa. Open Knowledge eta Open Data mundu osoan maite dutenek lidergoa hartu dute eta orain, hilabete bat geroago, programa apurtzaile bat dugu, ekintzan zentratua eta herritarren taldeekin batera planifikatua, horiek gonbidatutako programatzaile bezala aritzen baitira planeta osoan”, azaltzen dute antolatzaileek. “Bete ditzagun Helsinkiko kaleak ideia berritzaileez, gizarte zibilaren eta gobernuen arteko lankidetza berriez, eta gardentasuna eta irekitasuna leku pentsaezinetaraino eramaten dituzten proiektu berriez”.\nEdizio honetako Topic streams edo arlo tematikoak hauexek dira:\n1. Open Democracy and Citizen Movements [Demokrazia Irekia eta Herritarren Mugimenduak]\n2. Open Government Data [Gobernuak eta Open Data]\n3. Open Cities [Hiri Irekiak]\n4. Open Design, Hardware & Manufacturing [Diseinu Irekia, Hardwarea eta Manufaktura]\n5. Open Cultural Heritage [Kultur Ondare Irekia]\n6. Open Development [Garapen Irekia]\n7. Open Research and Education [Ikerkuntza eta Hezkuntza Irekiak]\n8. Open Geodata [Geodatu Irekiak]\n9. Open Source Software [ Kode Irekiko Softwarea]\n10. Data Journalism and Data Visualization [Datuen Kazetaritza eta Datuak Bistaratzea ]\n11. Gender / Diversity in Openness [Generoa, Dibertsitatea eta Irekitasuna]\n12. Open Business and Corporate Data [Enpresa Irekiak eta Corporate Data]\n13. Open Knowledge and Sustainability [Ezagutza Irekia eta Iraunkortasuna]\nKolaboratzeko edo ekitaldiren bat proposatzeko moduari buruzko informazio gehiago jasotzeko, Open Knowledge Foundation erakundearen bloga kontsulta daiteke


Bularreko konpresioak behar bezala burutzearen garrantzia\nDesfibriladorea CPR-rekin laguntzarekin\nSorosleen proiektua\tBloga Urtarrila 27 2020\t Ikusia 37062\nArnas kardioespiratiboa bihotzaren jarduera elektriko edo kontraktualaren etenik gabeko ustekabea da, potentzialki itzulezina, eta horrek tratamendu goiztiarra behar du, pertsonaren heriotza azkar eragiten baitu.\nBerpizkunde kardiopulmonarraren garrantzia\nHorregatik, egoera honen aitortza goiztiarra ezinbestekoa da oinarrizko bizitzako laguntza egiten hasteko. Bizitzarako oinarrizko laguntza bihotz-funtzioa eta biriketako funtzioa ordezkatzeko xede diren oinarrizko teknikak dira, hala nola eskuak eta ahoa. Edozein motatako, adin eta, batez ere, osasun arloko ezagutzarik behar ez duten teknika oso errazak dira. Konpresio torazikoak eskuekin egingo dira eta erreskate-irteerak ahoarekin egingo dira.\nBerpizteko kardiopulmonar maniobrak\nManiobra sinple horiekin, bihotzaren funtzio kontrakorra eskuz mantentzea da helburua, odol-perfusioa garun eta koronario mailan mantendu ahal izateko eta, horrela, organo horiek ahalik eta denbora gehien oxigenoari eusteko. Iritsi larrialdiko mediku taldeak antolatutako bihotz maiztasuna berreskura dezake eta sekuentzia neurologikoak eta kardiakoak gutxitu eta, beraz, bizi kalitatea eta biziraupen tasa.\nAurreko artikuluetan biziraupenaren katea aipatu izan da, nahiz eta labur azalduko dugun kontzeptua elkarrekin ulertzeko.\nBiziraupenaren katea arrakastatsua den berpizterako beharrezko lau lotura sorta da.\n1. Lehenik eta behin, egoeraren aitorpen goiztiarra da, kardioprespirazioaren atxiloketa ekar dezaketen egoera batzuk ahalik eta azkarren ebaluatzeko.\n2. Bigarren lotura lekukoek biziberritzea kardiopulmonarioa da. Minutu bakoitzeko bihotz masajerik egin gabe, bizirauteko aukera% 10 murrizten da. Konpresio horien hasiera goiztiarrak biziraupen tasa hori bikoiztu edo laukoiztu dezake. Lotura honetan helburua kardio funtzioa ordezkatzea da.\n3. Desfibrilazio bizkorra hirugarren postuan dago, bihotza erritmo antolatuan sartzeko eta, beraz, kaltetutako zirkulazioa berreskuratzeko. Biziraupen tasa% 50-70 artekoa izan daiteke. Hemen kardiako funtzioa berreskuratu nahi da tratamendu elektriko baten bidez.\nAzkenean, medikuntzako larrialdi taldeak bizi duen laguntza aurreratua eta osasun zentro erabilgarri batera lekualdatzen dira, kardioprespiratze bat pairatzen duen pertsona berreskuratu eta tratatzeko. Lotura honek bihotzaren funtzioa berreskuratu nahi du tratamendu elektriko eta farmakologikoen bidez.\nBizirik irautearen kateari atxikitzea ezinbestekoa da ezagutza hori gozatzen duten pertsonen kopurua oinarrizko bizitzarako laguntzarekin, orduan eta egoera hobeak konpon ditzakegu eta kardioprespiratze bat pairatzen duenarentzat berme handiagoak izan ditzakegu.\nGertatzen ari den egoeraren biziraupenaren katea aktibatzen dugunetik, mediku laguntza iritsi arte, egon gaitezkeen hiriaren arabera 6-11 minutu inguruko epea egon daiteke. Minutu horiek handitu egin daitezke landa inguruneak. Hori dela eta, ezinbestekoa da bihotz-arnas geldialdia jasaten duten lekukoek konpresioak egitean ezagutza eta teknika ona izatea, bihotz hori behin betiko laguntza iritsi arte "bizirik" mantentzeko. Gomendatzen da pertsona heldu batek, bihotz-arnas geldialdi egoeran dagoela antzeman bezain laster, laguntza eskatu eta denbora galdu gabe bihotz masajea egiten hastea.\nBularretako konpresioak eta bizirauteko aukerak\nHonen azalpena honako hau da: une berean oxigenatu gabe gelditzen den eta horrelako hainbat minutu irauten duen organismoaren odolak, hortaz, kalitatezko masaje baten garrantzia, hortaz, oxigenoak bihotzera iristen jarrai dezan eta garuna eta beren funtzioak mantendu ditzake egituretan kaltetu gabe.\nKonpresioak egiteko teknika zuzena, Berpizte Kontseiluaren Europako Gidaren arabera, pertsonak gainazal zurruna izan behar du eta aurrez aurre. Konpresioak egiten dituen pertsona biktimaren alboan jarri behar da. Bihotza masajea aplikatzeko puntua kokatzeko bularra aurkitu behar duzu.\nMasaje kardiakoa gaixoaren bularraren erdialdean egingo da, esternoaren beheko herenean, eskuak eta beso zuzenak tartekatuz eta 90 gradutan gaixoari bularrari dagokionez.\nNola burutzen dira bularreko konpresioak ondo?\nCPR maniobrak egiteko, gorputzaren pisua gaixoaren bularrean jaitsiko dugu, 5-6 cm artean hondoratuko baita 100-120 konpresio minutuko maiztasunean. ondoren Konpresio bakoitza garrantzitsua da deskonpresio ona egon dadin, bihotza odolez guztiz bete dadin. Saihestu konpresioaren eta konpresioaren arteko etenak ez murriztea 10 segundo baino gehiago.\n30 konpresio sekuentziari jarraipena emango diogu, eta bi erreskate irteera izango dira. Teknika honekin jarraituko dugu gaixoak bizi zantzuak lortu arte, larrialdi mediku taldea iritsi arte edo agortu arte.\nDesfibriladore adimendunak entzumenarekin "bultza zailagoak" dituzten entzumen zantzuak dituzte\nGaur egun desfibriladore eredu bat dago merkatuan, Zoll AED 3, "Real CPR Help" izeneko sistema ezartzen duena, desfibriladoreen merkatuan bakarra. Bularreko konpresioak modu eraginkorrenean egiteko aukera ematen digu, berpiztegileei jakinarazten baitzaie konpresioak sakonera eta maiztasun eraginkorrena egiten ari badira. Ikusmenezko eta entzumenezko zantzuak eskaintzen ditu gogorrago sakatzeko edo konpresio zuzenak egiten ari direnean informatzen ditu.\n* Erreferentziak (Monsieur KG, Nolan JP, Bossaert LL, Grief R, Maconochie IK, Nikolaou NI, et al. European Resuscitation Council (ERC) Resuscitation 2015-eko Gomendioak. Berpiztea. 2015eko urria [aipatua 23ko abenduaren 2019a]; 95 : 1-80. Doi: 10.1016 / j.esuscitation. 2015.07.038.PubMed PMID: 26477410.)


Munduko Txapelketa – 3 orrialdea – Tropela.eus bloga\nKategoria Artxiboak:Munduko Txapelketa\n#95 Tropela.net podcastak: Munduko Txapelketak 2014 emakumezkoak. Ibilbidearen eta txirrindularien azterketa\nPost honetan Axier Sukiak (@sukigalp) eta Egoitz Lizasok (@elizaso) grabatutako podcasta aurki dezakezue. Podcast honetan 2014 Munduko Txapelketak emakumezkoen lehiaketen ibilbideari eta kinielari errepasoa egiten diote. Hona hemen jorratu diren gai nagusiak:\n– Vosi eta Rabobanki taldekako erlojuaren kontrako saioan gertatutakoak eragaina izango ote du gaiontzeko probetan?\n– Euskaldunen puntuak banatuko al dira?\nContinue reading “#95 Tropela.net podcastak: Munduko Txapelketak 2014 emakumezkoak. Ibilbidearen eta txirrindularien azterketa”\nBidaltzailea:Tropela Elkartea 2014-09-22 2017-11-25 Hemen argitaratua:Aurre analisia, Emakumezkoak, Euskaldunak, Ibilbideak, Multzoak, Munduko Txapelketa, PodcastakEtiketak: Rabobank Women, VosUtzi iruzkina #95 Tropela.net podcastak: Munduko Txapelketak 2014 emakumezkoak. Ibilbidearen eta txirrindularien azterketa bidalketan\n#86 Tropela.net podcastak: Munduko Txapelketak 2013. Txirrindularien eta ibilbidearen azterketa\nHemen duzue berriki grabatutako 2013ko Muntuko Txapelketen inguruko podcasta entzungai. Bertan Axier Sukiak (@sukigalp) eta Egoitz Lizasok (@elizaso) aurtengo Munduko Txapelketen inguruan bai txirrindulari eta bai ibilbidearen inguruan beraien inpresioak azalarazten dituzte.\nPodcast honetan ondorengo gai hauek jorratu dituzte:\n– Ezingo ditugu lasterketak telebistaz jarraitu?\n– Zergatik buruz buruko bi multzo? Zergatik aukeratu behar dira 29 txirrindulari?\n– Gizonezkoen multzoen azterketa. Kontutan hartu beharreko kriterioak kiniela egiterakoan\n– Emakumezkoen multzoen azterketa. Kontutan hartu beharreko kriterioak kiniela egiterakoan\nBidaltzailea:Tropela Elkartea 2013-09-20 2017-11-25 Hemen argitaratua:Analisia, Munduko Txapelketa, PodcastakEtiketak: Ana Santesteban, Bronzini, Cancellara, Egoi Martinez, Johansson, Jonathan Castroviejo, Leire Olaberria, Sagan, Tony Martin, Toscana, Vos, WigginsUtzi iruzkina #86 Tropela.net podcastak: Munduko Txapelketak 2013. Txirrindularien eta ibilbidearen azterketa bidalketan\nBidalketa berrienak 1 2 3 4 5 … 7 Bidaleta zaharrenak


Produktuen zerrenda markaren arabera Ethiquable\nSCOP bat gara: gu, ETHIQUABLE enpresako langileak, enpresako akziodun bakarrak gara. Gizarte-enpresa gisa onartuak gara. 15 urtez, bidezko merkataritza konprometituaren alde jardun dugu, eta nekazaritza organikoari lagundu diogu, ekoizle bazkide txikien 70 kooperatibarekin. Bidezko merkataritzako gure proiektuek zuzeneko eragina dute 46.530 ekoizlerentzat 27 herrialdetan. Bidezko merkataritzako eta merkataritza organikoko gure produktu bakoitza lur sail bakarretik dator, erakunde bakar batetik, eta harekin batera, garapen- eta ahalduntze-proiektu bat identifikatu dugu. Landa-eremuko ekoizleei laguntzen diegu bidezko merkataritzako proiektu horiek gauzatzeko.


Barakaldoren muina | Visit Barakaldo\nOndo definitutako hiru bertize dituen triangelu bat eratzen du: Herriko Plaza, Anaien Parkea eta Bide Onera plaza. Barnealdean gune neuralgikoa osatzen duen kale labirintoa dugu, bertatik zabaltze bidean dagoen hiri baten kale nagusi ugari ateratzen diren muina. Bisitatzea merezi duen lekua da, bertan baitaude udalerriko zerbitzu, saltoki eta ostalaritza establezimendu gehienak.\nIrisgarria den ibilbidea\nGure ibilbidea Barakaldoko lekurik ezagunenean, Herriko Plazan, alegia, hasiko da; bertan Udaletxea dago. Herritarren ohiko elkargunea ere bada. Birmoldaketa sakona egin ondoren, era guztietako ekintzak egiteko erreferentzia gune bilakatu da, bestalde herri dinamikoaren eta etengabe mugimenduan diharduen herri baten taupada lasai-lasai ikusteko leku atsegina ere bada. Erloju-dorrea eta kioskoa (1.a) dira bertako osagairik adierazgarrienak, Lucas Alcalderen “Industria omentzeko monumentua” eskulturarekin batera. Oso hurbil, beste eraikuntza garrantzitsu bi daude: Merkatua (2.a) eta Barakaldo Antzokia.\nHerriko Plazatik Batzar Nagusien kalea hartu, eta berehala helduko gara Barakaldoko tradizio handieneko bi kaletara.\nZaballa eta Juan de Garay\nZaballa kalea (3.a) XVI. mendean bertan izan zen Santiago de Landaburu Zaballa maiorazkoa erreferentziatzat hartu zuen kalea da, eta Juan de Garay kalea (4.a) herriko luzeenetako bat. Lehenengoan denda eta saltoki aukera handia dago, eta kazolatxo eta pintxo goxoak dastatu nahi izanez gero, taberna ugari eta hotelak ere aurkituko ditugu. Gauez, gazteak dibertitzeko pub, disko-taberna eta diskoteka gehienak Juan de Garay kalean daude, batik bat.\nKale berean eraikin soil bat nabarmentzen da: Barakaldoko hiltegi zaharra (5.a), mudejar estilokoa eta Alfredo Acebalek 1918. urtean eraikia, eta gaur egun, zaharberritu ondoren, Udal Hizkuntza Eskola da. Ondoren, Enkarterri kalea hartu, eta Anaien Parkera (6.a) helduko gara, txikiek eta handiek gozatzeko leku atsegina, Udal Frontoia ere bertan dago.\nOrain triangelu birtual honetako beste alde bat hartuko dugu: Askatasuna etorbidea, Bide Onera plazara heldu arte.\nPlazaren izen bera duen Kooperatibaren eraikina, Zuzentza Jauregia eta Agustin Ibarrolaren eskulturak (7.a) nabarmentzen dira, bai eta Barakaldoren eraldaketaren eragile nagusienetako bat ere: Metroaren 2. linea, Norman Foster arkitektoak diseinatutako geltokiak.\nGure ibilbideari amaiera emateko lasai-lasai joango gara Foru pasealekuan barrena Herriko Plazara heldu arte.


Iberiaren 610 hegaldia - Wikipedia, entziklopedia askea.\nIberiaren 610 hegaldia\n(«Iberiaren 610 hegaldiaren istripua» orritik birbideratua)\nIberiaren 610 hegaldiaren istripua 1985eko otsailaren 19an Oiz mendian istripua izan zuen Iberia hegazkin konpainiaren 610. hegaldiak izandako istripua izan zen. Hegazkinean zihoazen 148 pertsonak hil ziren.\n"Alhambra de Granada" hegazkinak Bilbo eta Madril arteko ohiko hegaldia egiten zuen, eta Madrildik goizeko zortziak aldera atera zen. Goizeko 9:25etan Durangaldetik Txorierrira sartzera zihoan, Sondikako aireportura heltzeko asmoarekin. Hegazkina Boeing 727 bat zen eta komandantea Jose Luis Patiño Arrospide zen.\nGoizeko 9:27tan aireportuko kontrol dorrearen eta hegazkinaren arteko komunikazioa eten egin zen. Dorrean zeuden kontrolatzaileen artean kezka sortu zen, hegazkina goizeko 9:35etan lurrartzekoa zela eta. Ihauteri astearte hartan, laino itxiak Oiz mendiaren hegoaldea estaltzen zuen eta istripuaren ondoren egindako ikerketak erakutsi zuenez, hegazkina lainopean galdu eta mendiaren puntan dagoen Euskal Irrati Telebistako antena jo zuen, ondoren su hartu eta mendian behera eroriz. Lekukoek esandakoaren arabera, hegazkina su-bola batek inguratzen zuen eta pinuen gainean hegan egin zuen, azkenik Iru Erreka izeneko amildegian erortzeko.\n148 pertsona hil ziren, 141 bidaiari eta hegazkineko zazpi langile.\nIstripua gertatu zela ohartuta, gorpuen berreskuratze lanak hasi ziren, baina inguruaren erliebe malkartsua dela eta oso zaila izan zen. Horrez gain, istripuaren bortizkeriak, hainbat gorpu erabat puskatu zituen, eta osorik gorpu bat baino ez zen aurkitu.\nHildakoen gorpuak Garellanoko koartelera eraman zituzten.\n(Gaztelaniaz) Deia egunkarian istripuaren 20. urteurrenean argitaraturiko albistea.\n"http://eu.wikipedia.org/w/index.php?title=Iberiaren_610_hegaldia&oldid=3648918"(e)tik eskuratuta\tKategoriak: 1985Bizkaiko historiaEuskal Herriko hegazkin istripuak\tNabigazio menua\nOrrialdearen azken aldaketa: 23:43, 9 martxoa 2013.


Unibertsitate-mailakoak ez diren ikastetxeetako guraso-elkarteen Federazioentzako eta Konfederazioentzako diru-laguntzak (2019). - Eusko Jaurlaritza - Euskadi.eus\nDiru-laguntzen deialdi bat iragartzea da unibertsitateaz kanpoko ikastetxeetako ikasleen guraso-elkarteen federazioen eta konfederazioen gastuei aurre egiteko. Gastuok jarduera diruz lagungarrien ondoriozkoak izan behar dute, eta 2019an egindakoak edo egiteko direnak.\nGainerako % 25a, aldiz, «Gastua justifikatzea» (V. eranskina) inprimaki arautua behar bezala beteta eta ordura arte izandako gastuen faktura eta ordainagiriekin eta egindako jardueren banaketarekin aurkezten denean ordainduko da. Agiri horiek aurkezteko epea 2019ko abenduaren 20an amaituko da, egun hori barne.\nDeialdiaren araudia AGINDUA, 2019ko ekainaren 12koa, Hezkuntzako sailburuarena, zeinaren bidez iragartzen baita unibertsitateaz kanpoko ikastetxeetako ikasleen guraso-elkarteen federazio eta konfederazioei bideratutako laguntzen deialdia (IE1. Hezkuntza-komunitatearen prestakuntza).\nFederazio edo konfederazioa osatzen duten elkarteen zerrenda


Sarrerarik ez, irteerak aldiz bai - Goierriko Hitza : Goierriko Hitza\nSarrerarik ez, irteerak aldiz bai\nGoierriko tabernak itxita daude koronabirusaren krisiagatik. Egoera zenbat luza daitekeen ez da segurua eta kezka adierazi dute tabernariek, ordezkari politikoek iragarri dituzten laguntzak nahikoa izango ez direlako.\nEusko Jaurlaritzak hartutako erabakiari aurreratuz, Goierriko tabernari askok larunbatean bertan itxi zituzten establezimenduetako ateak. Tabernariek, «kezka» agertu dute. Egoera hau noiz arte luzatuko den eta buelta nolakoa izango den, horretan dute burua, beste hainbat gauzen artean.\nEnpresa txikientzat eta autonomoentzat laguntzak iragarri dituzte ordezkari politikoek, baina horrek ez ditu eskualdeko tabernariak lasaitzen. Ataungo Troskaeta tabernako Aitor Aldasorok esan du, «egoera berezia bezain arraroa eta zaila» dela. Batez ere, «alderdi ekonomikotik eta egunerokotasunetik». Diru sarrerarik «ez dago eta irteerak aldiz, bai, kontsumitzen ez dena ez da ordaintzen baina gastu finkoak betikoak dira». Oraintxe, gastu horiek nola kendu «borrokan» dabil, «zer egin daitekeen diru sarrerarik izan gabe, gastu hoiei aurre egiteko», hori da oraintxe duen kezka handiena.\nAldosorok haren emaztearekin batera lan egiten du tabernan, Hortaz, etxean sartzen den soldata, tabernatik jasotzen dutena da. Horrezaz gain, langile bat kontratatuta dute ordu batzuetarako.\nIragarri dituzten laguntzak «letra txikia irakurri gabe, autonomo kuota ordaintzeko malgutasunean izango» dela gogorarazi du , «eta ez kuota ordaindu beharko ez dela». Hori, «gutxiengo laguntza baino ez» dela dio. Gainera, gogoratu du, hori ez dela tabernari batek duen gastu bakarra. Telefono konpainiak eta Sgae aipatu ditu, besteak beste: «Hemen ez du inork galdu nahi. Autonomoak izango gara galduko dugun bakarrak».\nDena den, «egoera honek ikasteko balioko» duela uste du: «Asko dago ikasteko. Zoritxarrez izan ditugu beste krisi egoera batzuk, eta ikusi dugu orain arte ere, horrelako egoeretatik irabazten ateratzen dena beti kapitalismoa dela, berriz bide beretik goaz, badirudi gainera batzuen helburua horixe dela. Ikasi behar dugu egoera honi etekina ateratzen, herri baten alde eta bereziki Euskal Herriaren alde».\nBeasainen, herri handiagoa izanda, nabarmenagoa da establezimenduen itxiera, are gehiago, San Jose zubia izanda. Juanjo Lasa, Basakana tabernako arduranak galdera asko egin dizkio bere buruari egunotan: «Ba al dakigu nola sortu den hau?; Hemendik urtebetera horrelako beste zerbait gertatzen bada, zer?; Aldaketa klimatikoa, bestelako interesak, globalizazioa.. zer dago gertatzen ari den horren atzean?». Hor kokatzen du abiapuntua.\nEkonomikoki izango dituen galerak alde batera utzita, «herritarren osasunak eta osasungintzan lanean ari diren profesionalengan», jarri du arreta. Uste du, neurriak ez direla behar den moduan hartu, hasiera-hasieratik, «zorrotzagoak» izan behar zutela iritzi du.\nUrretxun ere, argazki beretsua. Apirilean 14 urte beteko dira Gaizka Oiartzabalek Motz taberna hartu zuela. Orain arteko ibilbidea «ez da erraza» izan, hala esan du eta orain, koronabirusaren krisia «15 eguneko afera balitz, modu batera edo bestera buelta emango genioke». Baina, badirudi, hori baino gehiago luzatuko dela.\nEgun hauetan, zenbakiak egiten aritu da Oiarzabal. Taberna ireki gabe, «beste guztiek bezala gastu finkoak» ditu, «3.000 eurokoak gutxi gora behera». Egoera «oso txarra da benetan». Negozio asko «itxi egingo dira, eta beste askok, zulo ekonomiko handiak egingo dituzte, hilabeteak edo urteak beharko dira aurrikusten zaila den horri buelta emateko».


Terrorismoaren eta biolentziaren biktimak izandako pertsonen testigantzak jasotzen dituzten bideoak eskainiko dira Udalbatza Aretoan gaur asteazkena eta bihar osteguna — Eibarko Udala\nTerrorismoaren eta biolentziaren biktimak izandako pertsonen testigantzak jasotzen dituzten bideoak eskainiko dira Udalbatza Aretoan gaur asteazkena eta bihar osteguna\nAurreko larunbatean, azaroak 10, ospatu zen Memoriaren Egunaren barruan, hainbat jarduera egingo dira Eibarren. Gaur asteazkena, azaroak 14, eta bihar osteguna, azaroak 15, terrorismoaren eta biolentziaren biktimak izandako pertsonen testigantzak jasotzen dituzten bideoak eskainiko dira Udalbatza Aretoan, 09:00etatik 14:00etara eta 17:00etatik 20:00etara. Gogora, Memoriaren, Bizikidetzaren eta Giza Eskubideen Institutuak bildutako bideoak dira guztiak.\nGainera, bideoak ikustera etortzen diren pertsonak eskuragarri izango dituzte orri batzuk beren pentsamenduak, gogoetak, oroitzapenak, iritziak...bertan idazteko; bideoei buruzko gogoetak edota beren oroitzapen propioak jaso ahal izango dituzte orrialde horietan.\nBestalde, 2019 urte hasieran, Udal Talde politiko guztiak lanean arituko dira elkarrekin "Eibarko memoriak" izeneko solasaldi edo berbaldiak egin ahal izateko. Helburua da pertsona desberdinen arteko elkarrizketak, berbaldiak...martxan ipintzea, herritar guztien bizipenak, ahotsak edota oroitzapenak kontuan izan eta oroimenaren eraikitze sozialaren alde lan egiteko, betiere, bizitza eta giza eskubideak errespetatuz.


2008 Abendua | Jalgi hadi plazara\nData honetan egindako artikuluak: Abendua, 2008\tAbe01\nNola azaldu eliztar katoliko gehienak emakumeak izatea?\nKontuan hartuta katolizismoa erlijio monoteista matxista eta maskulinizatua dela. Galdera horri erantzuten saiatu zen joan den ostiralean Dolores Juliano antropologoa Sistema patriarkala eta erlijio politeista eta erlijio monoteistak Plazandreok taldeak Donostian antolatutako hitzaldian.\nGalderari zuzenean erantzun baino lehen gauza bat argitu nahi izan zuen antropologoak. Alegia, kontua ez da aztertzea erlijioak nola eragiten dion gizarteari baizik eta alderantziz, gizarteak erlijioari....


Hemendik aurrera, Euskadi Literatura Lehiaketa | Boligrafo gorria\nHasiera » Literatura » Hemendik aurrera, Euskadi Literatura Lehiaketa\nEuskadi Sarien golardoa\n“Aurtengo ediziotik aurrera, beharrezkoa izango da modalitate bakoitzerako hautagaiak aurkeztea”. Esaldiak ez du beste munduko ezer ematen, baina bada ziaboga, Euskadi Sarien azken urteotako gorabeherak kontuan hartuta.\nOrain dela urte batzuk, literatur saria izanda ere finalistari, golardoa eskuratu ahal izateko, dokumentu bat sinatzeko eskatzen zitzaion. Eta 2003an Koldo Izagirrek ez du sinatuko. Berria egunkarian urte hartako urriaren 4an Juan Luis Zabalarekin izango duen solasaldian azalduko du ukoaren zioa: “Horrelako sarietan liburua bada edo ez da, ezin zaio egileari edo itzultzaileari inolako baldintzarik ezarri. Bestela Saria hitza kendu eta Lehiaketa izena eman diezaiotela. Lehiaketa da azken finean. Zuk ez duzu zeure burua aurkezten, baina gero baldintza batzuk onartu behar dituzu. Absurdua da”.\nUrtebete beranduago, Jon Alonsok eta Xabier Montoiak ere ez dute Jaurlaritzako Kultura Sailetik igorritako dokumentua izenpetuko. Eta finalisten zerrendatik kanpo utziko dituzte biak. 2005ean aldatuko da araua. Ez da gehiago dokumenturik sinatu behar. Baina badira arazo gehiago. Eta 2007an eltzea irakiten jartzeraino berotuko da: Jon Alonsok ARGIAren Euskal Kulturaren Urtekarian Euskadi Sariak artikulua publikatuko du eta horrek akuilatuta, eztabaida sektore osora zabalduko da. Otsailean hainbat idazlek Utikan manifestuarekin bat egingo dute eta sarietan euren lanak kontuan ez hartzeko eskatuko, arrazoi ugari tarteko.\nGeroztik giroa nahasi samar: Kultura Sailak Utikanen sinatzaileen lanak kontuan hartu ditu urtez urte, eta aldiro adierazi behar izan dute izendatutako idazleek ez dutela parte hartu nahi. Urteotan manifestuak ez du lortu sarien kontrako jarrera orokortzea, baina haien legitimitatea auzitan jarri du gutxienez: denek ez dute parte hartzen, beraz ezin esan euskal literatura osoaren adierazgarri direnik.\nKorapiloak ez zirudien erraz askatzekoa. Han-hemenka bazebiltzan zurrumurruak, esaten zen Blanca Urgellek gidatutako Kultura Sail berriak irizpideak aldatzeko asmoa zuela. Eta aldatu ditu: funtsean, parte-hartzea idazle bakoitzaren esku uzten dute orain Euskadi Sariek, eta beraz, sari baten mekanismoa baino, literatur lehiaketa batena bihurtzen da —Izagirrek 2003an esandakoaren ildoan—. Baldintzak onartzen dituena sarituko dute, baina ez dago euskal literaturaren uzta osotik ale batzuk nabarmentzeko bokaziorik. Irtenbide partziala da, eta emaitza idazleen parte hartzeko borondatearen araberakoa izango da.\nIrakurleen eta kazetarien ikuspuntutik, ordea, hutsune bat sortzen du, lehen Euskadi Sariek hala moduz betetzen zuten espazioa desokupatu baita: sari nazional batek edozein literatur sistematan betetzen duen zeregina, kanona ezartzea. Beharbada, ez dagokio erakunde autonomiko bati horrelako saria ematea. Baina nolabait, norbaitek, noizbait, bete beharko du hutsunea.\n[ARGIAren 2229. zenbakian argitaratzekoa]\nHemendik aurrera Euskadi Literatura Lehiaketa « Bihar da berandu - [...] Hemendik aurrera Euskadi Literatura Lehiaketa [...]\nAurtengo Euskadi Sariak datutan - [...] kontsideraziotan ez naiz sartuko, jendea erraz mintzen dela konturatu bainaiz. PS2: Gai honi buruz lehenago ere jardun genuen blogean.…


coordinadora anti coke: KAKA GEHIAGO MEATZALDEAREN GAINEAN\nKAKA GEHIAGO MEATZALDEAREN GAINEAN\nPetronor hasi da petrolio ez ohikoa lantzen, hare bituminosoak, Europan aitzindaria den proiektu gidari baten barruan, hala adierazi du Repsol enpresak. Indietako untxi moduan erabiliko gaituzte, ekonomia beti nagusi.\nZer dira hare bituminosoak?\nLehengai trinkoa da, beltza eta likatsua. Harea, buztina, ura eta bitumena (naslika modukoa, betuna) ditu osagai, aire zabalean eta estentsiboki ateratzen dena eta eraso larriak sortzen dituena. Kanadatik datoz. Petrolio-deribatu pisutsuena da. Petronor egokitu egin ditu bere instalazioak pisu handiko petrolio gordinak landu ahal izateko eta orain eboluzio horren amaieran ausartu egin da sustantzia horiek eraldatzen. Bereziki kaltegarria da osasunarentzat, sufre-deribatu asko eta nitrogenoa eguratsera jaurtikitzen dituelako; gainera, berotegi-eragineko gasak askatzen ditu, horregatik hain zuzen jarri da zalantzan Europan. Ur asko eta asko behar du prozesatzeko eta hondakin ugari sortzen ditu, hain zuzen ere coke-plantan amaituko dutenak.\nZeintzuk dira osasunarentzako arriskuak?\nBetuna lantzen duten munduko eskualdeetan egindako ikerlanetan minbizi-tasaren hazkuntza egiaztatu da, faktorien ondoko aldeetan, arnasketa-gaixotasunen hazkuntza ere bai, asma batez ere, gaixotasun kardiobaskularra, bihotzekoak eta heriotza goiztiarra.\nKanada eta Europako talde ekologistek, Madrilgo Ecologistas en Acción eta Bilboko\nEkologistak Martxan taldeek, Petronorrera lehenengo itsasontzia helduko dela jakinarazi digute eta horrek ekar ditzakeen arriskuei buruzko informazioa eman digute. Bitartean, enpresak eta Eusko Jaurlaritzak -baldin eta jakinarazi bazaio- ez dute ezer ere esan. Ezarri al dizkio Ingurumen Sailak nolabaiteko neurri bereziak enpresari? Eman al zaie horren berri eraginpeko udalei? eta Osasun Sailak ez al dauka ezer ere horri buruz esateko?\nAuzokideak coke-planta hasi zenetik naslika eta goma erre kirats bizia ari gara arnasten, boladaka. Ingurumen Sailak, ostera, “aire kalitatea ona dela” esaten du, adarjotze hutsa. Zer jotzen dute haiek ontzat? Zer neurtzen dute kontrol-kabinek?. Daramaten kontrolarekin hare-bituminosoen bir fintzea inolako arazorik gabe egingo du aurrera. JJ Imaz-ek, bitartean, sendotu egiten du Repsolek oparitu dion aulkia.\nNahikoa da, erakutsi behar diegu ez gaudela prest gehiago jasateko, bere eskuetan uzten badugu Europan kaka guzti horren portua eta kaka guzti hori lantzen duen birfindegia izango gara.\nGuzti horren ondorioz, deialdia egiten dugu MUSKIZen KONZENTRAZIOA bat denok egiteko eta, ondoren, kate bat osatzeko, EKAINAren 28an, 12:00etan, Meatzari Enparantzan.\nPublicado por Kima Berdea en 20:46\nProtesta de Muskiz en Earth First\nCADENA HUMANA EN MUSKIZ\nEL SÁBADO QUE NO FALTE NADIE, ACUDE Y CORRE LA VO...\nInteresante asociación y ver la situación de Santa...\nMAS “MIERDA” SOBRE MEATZALDEA\nRadio Euskadi (EiTB) La casa de la palabra: Yasun...\nAQUÍ ESTÁ EL PROGRAMA DE SALVADOS\nMesa de la Ría¿Sobremortalidad por cáncer debido a...\nNo al premio ambiental a Atlantic Copper Posted: 3...


Irekia Eusko Jaurlaritza - Gobierno Vasco :: Segurtasun Sailak elurragatik alerta laranja eman du larunbateko arratsaldetik aurrera\nSegurtasun Sailak elurragatik alerta laranja…\n<img src="https://www.irekia.euskadi.eus/uploads/cover_photos/13601/original/elurra_nieve.jpg" style="max-width:100%" alt="" />\nBihartik, ostiraletik aurrera, tenperaturek behera egingo dute nabarmen\nEusko Jaurlaritzako Segurtasun Sailak elurragatik alerta laranja eman du datorren larunbateko, hilaren 23ko arratsaldeko 18etatik aurrera, tarte batzuetan kota itsasoaren mailan egongo baita.\nEuskalmet Euskal Meteorologia Agentziaren iragarpenen arabera, bihartik, ostiraletik aurrera Europan zehar lekualdatuko den aire oso hotzeko masa baten eraginpean egongo gara. Masa hori gurekin geratuko asteburu osoan eta datorren asteko lehen egunetan. Egoera horren ondorioz tenperaturek nabarmen egingo dute behera, eta horrenbestez, hotza eta elurra asteburuko eta datorren asteleheneko protagonistak izango dira.\nEuskalmeten iritziz, aire masa hori erlatiboki lehorra izango da, baina Kantauri itsasoan zehar igarotzean, ipar-ekialdeko haizeek bultzatuta, hezetasunez kargatuko da, eta horregatik elur prezipitazioak gerta daitezke ia leku guztietan, batez ere larunbateko, hilaren 23ko arratsalde-gautik aurrera.\nTenperaturak denbora-tarte horretan oso hotzak izango dira eta gehienekoek ez dituzte 5 ºCak gaindituko kostaldean; barnealdean, berriz, 0 eta 5 ºC bitartean egongo dira.\nGutxieneko tenperaturak 0 ºCetatik hurbil egongo dira kostaldean, eta argi eta garbi 0 ºCen azpitik egongo dira barnealdean. Beraz, izotz txikia egingo du ia EAE osoan; salbuespen bakarra, agian, Bizkaiko kostaldea izango da. Izotzak moderatuak izango dira barnealdean eta mendi inguruetan.\nGainera, iparraldeko haize moderatuak hotz sentsazioa areagotuko du. Tenperatura horiekin, gertatzen diren prezipitazioak elurrezkoak izango dira ia lurralde osoan, eta kota 300 metroen eta itsasoaren mailaren artean egongo da. Espero dezakegun prezipitazio kopurua azken konfigurazioaren mendean egongo da, eta oraindik ziurgabetasuna handi samarra den arren, elurteak handiak izatera iritsi ahal dira, bereziki astelehenean, eta elur-lodiera nabarmenak metatuko dira.\nOrain dagoen informazioarekin Euskalmetek larunbatean, hilaren 23an, goizean prezipitazio gutxi egongo direla espero du, baina gauez apur bat ugariagoak izango direla. Elur kota 0 eta 100 metroen artean egongo da, eta elurteak ahulak izango dira. Igandean, hilaren 24an, aldiz, prezipitazioak ugariagoak izan litezke, elur kota itsasoaren mailaren eta 300 metroen artean egongo da. Hortaz, elur-lodierak nabarmenak izan daitezke. Egun horretatik aurrera, ekaitzak egon daitezke, txingorrarekin batera.\nAstelehenean, hilaren 25ean, prezipitazio oso ugariak espero dira. Artean, elur-kota baxua izango da; itsasoaren mailaren eta 300 metroen artean goizez, eta 300-600 metro inguruan arratsaldez. Hortaz, berriro ere egun horretan elur-lodiera handiak metatu ahal dira.\nAsteartean, hilaren 26an, prezipitazioak apurka ahulduko dira, baina tenperatura hotzek iraun egingo dute.\nLaburbilduz, neguan horrelako aire hotza sartzen den lehenengo aldia da, aurreko denboraleak oso hezeak izan arren ez direlako hain hotzak izan. Oraingoan, hotza izango da protagonista nagusia, elurra ia itsasoaren mailan bota ahal duelako.\nELURRETARAKO IRAGARPEN BEREZIA\nBeste alde batetik, Euskalmeten web gunearen erabiltzaileek eskura dute jada "Elurretarako Iragarpena" izeneko informazio-gune berezia www.euskalmet.euskadi.nethelbidean.\nGune horretan egoeraren txosten zehatza ageri da. Elur-kota 1.000 metrotik beherako altueran kokatzen den bakoitzean emititzen den txosten hori 12 ordurik behin eguneratuko da.\nTxostenak isozero tenperaturen maila (atmosfera librea zero graduetara iristen deneko altuera) azaltzen du, baita datozen hiru egunetan 6 ordurik behin espero diren elur-kota zein prezipitazio-maila ere.\nOharra: Komenigarria da egoeraren bilakaera eta iragarpen eta abisu batzuen eta besteen eguneratzeak (www.euskalmet.euskadi.net) helbidean eta Twitterren (@Euskalmet) jarraitzea\nGOMENDIOAK - ELURRA\n1.- HERRITARRENTZAKO GOMENDIOAK\nHona hemen Eusko Jaurlaritzako Larrialdiei Aurre Egiteko eta Meteorologia Zuzendaritzaren aholkuak elurra egiten duenerako, ondorio txarrik ez izateko edo ahalik eta gehien murrizteko, eragindako herritarrentzat:\n- Errepideko egoerari eta eguraldiari buruzko informazioa aurretik eskatu.\nEuskalmetera jo, edota deitu Eusko Jaurlaritzako Trafiko Zuzendaritzako telefonora: 011\n- Eguraldia benetan txar-txarra bada, hobe da bidaian ez atera, ezinbestekoa ez bada.\n- Alabaina, bidaiatzea ezinbestekoa baduzu, ziurtatu pneumatikoak, galgak eta izotzkontrakoa ondo daudela, kateak edo neguko gurpilak beti eraman, erregai-tanga bete eta hartu berokiak. Eta ahal baduzu, telefono mugikorra eraman beti, bateriak kargatuta; hau, bigarren mailako errepideetan gidatu behar duten gidarientzat doa bereziki.\n- Poliki ibili, izotz-plakarik balego adi; batez ere, laiotzean.\n- Aurreko autoari tarte handia lagata ibili, normalean uzten den tartea baino handiagoa.\n- Ez aldatu noranzkoa tupustean. Bolanteari gozotasunez eragin, eta martxa luzeetan ibili.\n- Izotza dagoen zonaldera sartzean, ez zapaldu galga, utzi ibilgailuari bere inertzia hutsez aurrera egiten.\n- Ahal dela, erabili garraio publikoa\n- Irratia oso lagungarria izan daiteke une oro ondo informatuta egon nahi izanez gero.\nMendira baldin bazoaz\n- Hobe litzateke mendiko txango eta ibilaldiak bertan batera uztea. Irtenez gero, nondik nora ibiliko zaren esanda utzi.\n- Joan nahi duzun lekurako zer eguraldi-aurreikuspen dauden jakin, eta kontuan hartu indarrean dauden alerten mailak. Kontuan hartu ez dela harritzekoa mendian eguraldia bat-batean aldatzea.\n- Eraman ekipamendu eta arropa egokia. Motxilan erreserbako jan-edanak eraman.\n- Aukeratu leku egokia, zure sasoiaren, praktikaren eta lekuaren arabera. Ez eman balio handiegirik zure egoera fisikoari ezta zurekin doazenen egoerari ere ez, batez ere umeak badira.\n- Ahal baduzu ez joan bakarrik, eta ahal izanez gero, eraman telefono mugikorra.\n- Aurrez jakizu aterpe edo bordak non dauden, tenperatura asko jaitsi, ekaitza lehertu edo bestelako arazo meteorologikorik izango balitz ere babestu ahal izateko.\n- Kontuz ibili berogailu lagungarriekin (estufa edo sutontziekin), etxeko istripuren bat gerta daiteke eta.\nElurretan ibilgailuaren barruan geratzen bazara:\n- Ez atera autotik, denboraleak barruan zaudela harrapatzen bazaitu.\n- Motorra piztuta eta berogailua jarrita eduki; tarteka, berriztatu airea.\n- Saiatu loak ez hartzen. Tapakiren bat eskuratu, eta bero jantzita ibili.\nLarrialdietan, deitu 112 zenbakira\nIganderako (urtarrilak 10) eta astelehenerako (urtarrilak 11) alerta laranja aktibatu du Segurtasuneko sailak, aire zabalekoak zein aire zabalekoak ez diren lekuetan haize bortitza ibil litekeela eta\nAlerta laranja bana aktibatu ditu Segurtasun Sailak: asteartean, haize-alerta laranja agerian diren tokietan, eta olatu handiak direla eta asteazkenean


Gizonentzako alkandora, mahuka luzekoa, laukiduna eta cool lifestyle estilokoa, oso egokia zure aisialdirako. Jantzi ekologikoa da, pestizidarik gabe landutako kotoi organikoarekin egina baitago, jasangarritasunaren alde dugun jarreraren erakusgarri. Bi patrika ditu bularraldean, eta markaren irudiak bularraldean eta mahukan. Aurrealdean botoiak ditu, alkandora ixteko, eta oso erosoa da.\nAlkandora mahuka-luzea, laukiduna, cool lifestyle estilokoa. Oso egokia aisialdirako. - Pestizidarik gabe landutako kotoi organikoarekin egina, jasangarritasunaren alde dugun jarreraren erakusgarri. - Bularraldean bi patrika ditu. - Markaren irudiak bularraldean eta mahukan. - Botoiak ditu aurrealdean, alkandora ixteko.\nSpecial Price 34,17 € Regular Price 56,95 €


ETB1en 'Bostekoa' saioan publiko gisa agertzera joateko autobusa antolatu dute - Uztarria (Azpeitia)\n2019ko ots. 11a, 09:47\nEuskal Herriko zortzi herritako taldeek pentlatoi txapelketak egingo dituzte saioan, eta horien artean Azpeitiak Errezilen aurka neurtuko ditu indarrak. Larunbatean grabatuko dute bi herrien arteko saioa, Mungian (Bizkaia). Herrikideak animatzera eta publiko gisa egotera joateko autobusa antolatu dute, eta interesak duenak dagoeneko eman dezake bidaiarako izena.\nETB1ek Bostekoa programa estreinatuko du hilaren 21ean, osteguna, eta Euskal Herriko zortzi herritako taldeak nor baino nor arituko dira herri kirol probetan. Saioetako batean, Azpeitiak Errezilen aurka neurtuko ditu indarrak, eta hango grabaketan publiko gisa egotera eta herrikideak animatzera joateko autobusa antolatu du EITBk.\nHilaren 16an, larunbatez, 11:30etik 15:00etara artean grabatuko dute bi herrien arteko saioa, Mungian (Bizkaia), eta hara joango dira autobuserako izena ematen dutenek. Hain zuzen ere, hainbat modutan eman daiteke izena: telefonoz, 650 50 30 01 zenbakira deituta; posta elektronikoz, bostekoa2018@gmail.com helbidera idatzita; edo Errezilgo Borondegi tabernan nahiz Azpeitiko Sanagustin kulturgunean, Orkatz kultur elkartean, Izt-n eta Mendizabal tabernan. EITBk herritar guztiak animatu ditu izena ematera, eta grabaketan jatekoa zein edatekoa egongo dela jakinarazi du.\nBatukada egin dute Sanjuandegin herriko udalekuetako haurrek\nSalgai daude Gaztetxearen urtemugako bazkarirako txartelak\nUdal Udalekuen bigarren txanda, martxan\nUdaleku irekietako gaztetxoek San Fermin Txiki eguna ospatuko dute bihar


Ostirala, 10 Urria 2014 15:06\nOstirala, 10 Urria 2014 15:01\nLarunbata, 04 Urria 2014 08:12\nOstirala, 03 Urria 2014 08:37\nOstirala, 12 Iraila 2014 08:20\n'Apunta bien traidor' Valeriano Saizarren azken hitzak\nOstirala, 14 Otsaila 2014 15:05\nFrankismoak gure herrian eragindako ondorioak aztertzen, Valeriano Saizar Arteagaren hilketa gertakizun latz bat da, beste askoren artean. Villabonan osotara hogeita bederatzi pertsona suertatu ziren hilik, horietatik 14 fusilatuta. Tartean, udal hautetsi, alkate eta enpresa gizon hau. Bere delitua bistan da abertzalea izatea zen. 72 urte zituen Valerianok tiroz akabatu zutenean. Bere bizitza Amasa Villabonako Udalari oso lotua egon zen.\nValeriano Saizar. “Hirurak kanposantuko atean jarri eta tiro bana eman zieten. Gero bestea… eta hirugarrena”\nOstirala, 20 Iraila 2013 17:49\nEgilea: Amagoia Gurrutxaga Uranga. Zarautzeko postalak -36ko Gerraren egilea. Lotura